Školarci iz Novog Sada posetili Kosovo i Metohiju\n22 april 2018 21:29\nU okviru akcije "Svim srcem za osmeh deteta" u Domu kulture u "Gračanici" školarcima iz Novog Sada koji borave na Kosovu i Metohiji, predstavljen je dokumentarni film Predraga Radonjića "Bogoslovija zvuci".\nBačena bomba na lokal kod Banjske\nNa lokal Simonida koji se nalazi na magistralnom putu prema Leposaviću kod Kamenice, najverovatnije je podmetnuta eksplozivna naprava, koja je ranije danas i eksplodirala.\nMladoženja iz Užica, mlada iz Mitrovice a venčanje u Pećkoj patrijaršiji (FOTO)\n21 april 2018 21:50\nSnimak današnjeg napada na novinarke u Kosovskoj Mitrovici\n20 april 2018 21:04\nNovinarke Kosseva i Radio Beograda napadnute su danas u severnom delu Kosovske Mitrovice, u Bošnjačkoj mahali.\nSamoubistvo u Gračanici\nU ulici Stevana Sinđelića u Gračanici jutros se dogodilo samoubistvo, saznaje GračanicaOnlajn iz izvora bliskih porodici žrtve.\nVučić: Rešenje za Kosmet neće biti bezbolno za Srbe! (VIDEO)\n17 april 2018 22:03\nMarić Haradinaju: Da li ste nekoga ubili!? (VIDEO)\n17 april 2018 09:06\nU gostovanju u emisiji "Ćirilica" Happy televizije predsednik vlade tzv. nezavisnog Kosova, Ramuš Haradinaj otvoreno je pričao o odnosima Kosova i SAD, slučajevima "Đurić" i "Gulenisti", Hagu...\nMladi karatista iz Istoka osvojio drugo mesto na Kupu uže Srbije\nTakmičari Omladinskog karate kluba Kosovska Mitrovica osvojili su juče jednu zlatnu i po tri srebrne i bronzane medalje na Kupu Karate saveza uže Srbije za kadete, juniore, mlađe seniore i seniore koji je održan u Čačku.\nPolicija Kosova otvorila konkurs za prijem novih policajaca\nOtvoren je konkurs za prijem policijskih službenika.\nSrbija uz pomoć Rusije blokira prijem Kosova u Interpol\n16 april 2018 08:59\nU susret Generalnoj skupštini Interpola, koja će se u novembru održati u Ujedinjenim Arapskim Emiratima, Srbija je već započela diplomatske aktivnosti kako bi sprečila prijem "Kosova" u tu organizaciju. Moskva je i sada glavni partner Beograda, i ona će u Lionu, u sedištu ove organizacije, lobirati za to da se molba tzv. države Kosovo ne nađe na konačnom dnevnom redu Skupštine koji će se utvrđivati na jesen.\nDELEGACIJA SRPSKE LISTE: U Beču i Berlinu o ekonomskim ali i političkim temama\n15 april 2018 20:57\nSa srspkom dijasporom ali i direktorom Austrijske agencije za razvoj razgovaraće se o mogućnosti investiranja u sredine na KiM u kojima žive Srbi-navodi se u saopštenju Srpske liste.\nCrna Gora traži 10 000 sezonskih radnika!\nCrnogorski Zavod za zapošljavanje saopštio je kako planira angažovanje više od 10.000 osoba sa evidencije nezaposlenih za sezonski rad, a poslodavci nude zarade od 300 do 800 evra.\nVučić primio decu sa Kosova i Metohije


Srpska može postati centar za snabdijevanje ruskog tržišta | ENERGETIKArs.com\nNalazite se na Home » Gas » Srpska može postati centar za snabdijevanje ruskog tržišta\nSrpska može postati centar za snabdijevanje ruskog tržišta\nObjavljeno: 20:41, 18. јуна 2015.\nSANKT PETERBURG, Predsjednik Republike Srpske Milorad Dodik danas je sa gubernatorom Sankt Peterburga Georgijem Poltavčenkom dogovorio posjetu ruske delegacije Banjaluci polovinom jula radi sačinjavanja konkretnih programa o dugoročnoj proizvodnji robe za snabdijevanje ruskog tržišta.\n„Dogovoreno je da delegacija iz Sankt Peterburga do sredine jula dođe u Republiku Srpsku da vidi šta Srpska može dugoročno da proizvodi i da se na taj način nama pomogne, da se organizuje proizvodnja uz podršku ruskih finansijskih institucija i osigura izvoz te robe“, rekao je Dodik u telefonskoj izjavi Srni iz Sankt Peterburga.\nPredsjednik Srpske je rekao da je moguće postizanje sporazuma o izvozu poljoprivrednih proizvoda, tekstila, obuće i ostalog što je potrebno ruskom tržištu.\nPoltavčenko je na sastanku sa Dodikom govorio o mogućnostima da Srpska postane zamjenski centar za snabdijevanje robom koja je potrebna Rusiji, odnosno Sankt Peterburgu.\nTema razgovora bile su mogućnosti uspostavljanja turističke saradnje kako bi Rusi dolazili da posjete Republiku Srpsku, ali i ljudi iz Srpske odlazili u Rusiju i u oblast Sankt Peterburga.\n„Moramo da poradimo više na tome da se turističke organizacije i agencije Republike Srpske i Sankt Peterburga angažuju na aranžmanima koje će omogućiti posjete, kako u Republiku Srpsku, tako i u Rusiju“, istakao je Dodik, koji je ovaj sastanak ocijenio veoma uspješnim.\nPoltavčenko, koga je Dodik nazvao prijateljem Republike Srpske i srpskog naroda, pozvao je ovom prilikom Srpsku da u Sankt Peterburgu učestvuje u manifestaciji „Kulturni forum svijeta“, koja će okupiti oko 7.000 učesnika iz 140 zemalja.\n„To je mogućnost da predstavimo svoje potencijale i na taj način ih animiramo za naša dostignuća u oblasti kulture, privrede, turizma i drugog“, rekao je Dodik.\nDodik je razgovarao i sa generalnim direktorom preduzeća „Zarubežnjeft“ Sergejom Kudrjašovom i njegovim saradnicima o osposobljavanju i jačanju poslovnog potencijala i kapaciteta Rafinerije nafte u Brodu, Rafinerije ulja u Modriči i distributivnih sistema u okviru benzinskih pumpi.\n„Njihov interes zasniva se i na tome da grade velike centre uz autoput prema Doboju i Gradišci, da razgovaramo o tome na kojim lokacijama će se graditi takvi centri, benzinske pumpe, restorani, supermarketi i drugi prateći savremeni objekti“, rekao je Dodik.\nPredsjednik Dodik će se večeras u Sankt Peterburgu sastati i sa predstavnicima bankarskog sektora koji imaju interes da podrže i garantuju kupovinu metalnih proizvoda iz Republike Srpske, koji su neophodni na ruskom tržištu.\nDodik u Rusiji učestvuje na 19. Međunarodnom ekonomskom forumu, koji se održava pod pokroviteljstvom predsjednika Ruske Federacije Vladimira Putina. Srna\nTags: gas,milorad dodik,republika srpska,rusija,turisti


Najnovije vesti za hashtag #koridor\nPregled povezanih vesti • Oznaka: #koridor\nAuto-putem od Požege do granice sa BiH\nAuto-put koji od Požege ide do granice sa BiH povezaće užički kraj ne samo sa tom državom, već i sa Beogradom i Crnom Gorom. Ne znaju Užičani kada će konačno dočekati da celu… [...]\nMihajlovićeva: Moravski koridor da bude primer kako se realizuju veliki projekti u Srbiji\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, rekla je danas da je Moravski koridor projekat investicija u budućnost Srbije i da treba da bude primer kako može… [...]\n“Radovi na izgradnji Moravskog koridora, koji će povezati Koridor 10 i auto-put „Miloš Veliki“, počinju 15. decembra. Ova vlada je pokazala da može da realizuje velike projekte bez kašnjenja, uz dobru pripremu, i… [...]\nMihajlovićeva: Srbija je danas stabilna i može da gradi šest novih auto-puteva\n„Imajući u vidu političku stabilnost i finansijsku konsolidaciju, država danas može da stane iza svakog velikog infrastrukturnog projekta, koji se grade godinama i veoma su vredni. Opredelili smo se da Srbiju povežemo sa… [...]\nNajavljeno otvaranje auto-puta Obrenovac – Čačak trebalo bi znatno da ublaži crne statističke podatke na našim putevima. Od sledeće nedelje na toj deonici Koridora 11 – "Miloš Veliki" stizaće se za manje od… [...]\nInternet duž celog Moravskog koridora\nZnačajna novina koja će biti uvedena duž 112 kilometara budućeg Moravskog koridora je internet na celom auto-putu Pojate-Preljina, podvukli su projektanti Saobraćajnog instituta – CIP, na sastanku u Gradskoj upravi u Kruševcu, povodom javnog… [...]\nPredlog Zakona o izgradnji puta Pojate-Preljina ušao je u skupštinsku proceduru, a iz njega se vidi da se nije daleko stiglo u pripremama za ovaj projekat, koji se planira od 2010. godine, piše… [...]\nMinistarka Mihajlović: Nastavak izgradnje Кoridora 11\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, rekla je danas da će Srbija na Samitu šefova vlada NR Кine i 16 zemalja Centralne i Istočne Evrope potpisati… [...]\nMGSI: Sastanak o Moravskom koridoru\nU Beogradu je danas održan sastanak o izgradnji Moravskog koridora od Pojata do Preljine. Sastanku sa ministarkom građevinarstva, saobraćaja i infrastrukture prof.dr Zoranom Mihajlović prisustvovali su gradonačelnici i predsednici opština kroz koje će… [...]


Ministraka pravde Snežana Malović i gradonačelnik Kragujevca Veroljub Stevanović potpisali su danas, 26. Janauara 2010. godine, Memorandum o saradnji u sprovođenju alternativnih sankcija čime je Kragujevac postao treći grad u Srbiji koji se uključio u sistem alterantivnih sankcija\nMinistarka pravde Snežana Malović istakla je da je jedan od osnovnih ciljeva ministarstva reforma pravnog sistema i usaglašavanje našeg zakonodavstva sa evropskim standardima i normama. “Kazna rada u javnom interesu i mera upozorenja, uslovna osuda sa zaštitnim nadzorom, i ranije su postojale u našem krivično pravnom sistemu ali u praski nikada nisu izricene. Rad u javnom interesu podrzumeva društveno koristan rad koji ne vređa ljudsko dostojanstvo i koji se ne vrši u cilju sticanja dobiti, a može se izreći kao glavna kazna za krivično delo za koje je propisan zatvor do tri godine ili novčana kazna u slučaju da osuđeni ne obavi deo ili celokupnu kaznu izrečenog rada u javnom interesu, sud ovu kaznu zamenljuje kaznom zatvora“,navela je ministarka Malović. Ona je dodala i da je u okviru ministarstva uspostavljena poverenička služba i da je do sada obavljena obuka 31 poverenika koji će u kancelarijama povereničke službe raditi u gradovima u kojima se sprovode alternativne sankcije. Ministarka pravde naglasila je i da alternativne sankcije ne predstavljaju ublažavanje kazne niti abolaciju već elimišu mogućnost stigmatizacije osuđenog i njegove porodice a ujedno mu nije ugrožena egzistencija već mu ostaje mogućnost da zadrži svoj posao. Prema njenim rečima na ovaj način ostvaruju se i budžetske uštede jer svaki dan koji zatvorenik provede u zatvoru košta državu. Malović je istakla i odličnu saradnju sa gradonačelnikom Kragujevca što je rezultiralo ispunjavanjem svih uslova neophodnih za punu primenu alternativnih sankcija naglašavajući da je Kragujevac u mnogim oblastima lider u regionu kao i na nivou Srbije i da je time činjenica da se, nakon Beograda i Subotice, momorandum potpisuje upravo u Kragujevcu daleko veća. Inače, do sada je na teritoriji Srbije izrečena 121 presuda koja podrazumeva primenu alternativnih sankcija.\nNaglašavajući da je ovo poseta na najvišem nivo Kragujevcu kada je reč o ministarstvu pravde gradonačelnik Veroljub Stevanović rekao je da je Grad spreman za sprovođenje alternativnih sankcija u skladu sa Memorandumom koji je danas potpisan i da su javna preduzeća spremna za sprovođenja rada u javnom interesu na osnovu sudske odluke. “Pored Memoranduma poseta ministarke Snežane Malović je i prilika da obiđemo prostor u komandi korpusa koji se sredstvima Grada oprema za rad Apelacionog suda i tužilaštava. Istovremeno razgovaraćemo i novom objektu u kome bi trebalo da budu smešteni svi pravosudni organi u Kragujevcu a naša ideja je i da, u dvorištu suda, uz podršku ministarstva obezbedimo prostor za smeštaj Prekršajnog i Trgovinskog suda“, rekao je Stevanović. Ministarka Malović je potvrdila da se već razgovara u tom smeru i da će to biti jedna od najlepših zgrada u pravosuđu Srbije dodajući da je ministarstvo već opredelilo sredstva za ovu namenu.\nU okvirue posete Kragujevcu ministarka pravde Snežana Malović sa saradnicima u pratnji domaćina, gradonačelnika Kragujevca Veroljuba Stevanovića, obišla je renovirane prostorije Apelacionog suda u nekadašnjoj zgradi Komande korpusa. Naglašavajući da je jako zadovoljna izvedenim radovima ministarka Malović se zahvalila lokalnoj samoupravi Kragujevca bez čije finansijske podrške ministarstvo ne bi moglo da realizuje rekonstrukciju pomenutog prostora. “Ovde će biti smeštena sva tužilaštva, Odeljenje višeg prekršajnog suda, određene službe osnovnog suda i razmišlja se da i poverenička služba za izvršenje alternativnih kazni bude smeštena u ovom prostoru“, rekla je ministarka Snežana Malović.


Osvrt na tržište za 15.07.2019. - komponente za stočnu hranu i stoka | Info tim logistika\n15.07.2019 Podelite: Kategorija: Osvrt na tržište\nPočetak nedelje obeležila je velika ponuda sojine sačme nižeg cenovnog ranga u odnosu na prethodnu nedelju. Prodavci su bili raspoloženiji da pregovaraju oko cena sojine sačme kao i da se izjasne koje su to najniže cene po kojima bi mogli da rade. Danas, beležimo ponude sojine sačme u Bečeju po ceni od 41,8 din/kg+PDV, sojina sačma u Šidu nudila se po ceni od 41,7 din/kg+PDV. Takoše beležimo i ponude sojine sačme u Somboru i Zrenjaninu i to po ceni od 42 din/kg+PDV. Sojina sačma u Obrenovcu i dalje je u ponudi po ceni od 42,5 din/kg+PDV, dok se sačma u Velikom Gradištu danas nudila po ceni od 42,4 din/kg+PDV. Danas, sa terena imamo informacije da se sojina sačma u Zrenjaninu trgovala po ceni od 41,9 din/kg+PDV.\nPonuda suncokretove sačme i ovu nedelju obeležava bez značajnih promena kada su cene u pitanju. Danas beležimo ponude za suncokretovu sačmu u Novoj Crnji po ceni od 24,6 din/kg+PDV. Suncokretova sačma u Somboru nudila se danas po ceni od 24,5 din/kg+PDV. Od domaćih suncokretovih sačmi danas beležimo i ponudu u Zrenjaninu po ceni od 24,4 din/kg+PDV. Od uvoznih sačmi i dalje u ponudi beležimo sačmu Bimal sa lagerom u Bečeju po ceni od 24,5 din/kg+PDV. Prijavljenih realizacija za danas nismo imali.\nTovljenici sa farmi su se danas nudili po ceni od 1550 din/kg+PDV. Bikovi Holštajn su se nudili po cenama od 180-208 din/kg+PDV, a krave za klanje po cenama od 110-140 din/kg+PDV.


Zajedničkom saradnjom do smanjenja zagađenja životne sredine | Energetski portal Srbije\n01.10. 2020 Vesti | Srbija\nMinistar zaštite životne sredine u Vladi Republike Srbije Goran Trivan učestvuje u radu neformalnog sastanka ministara zaštite životne sredine zemalja članica EU posvećenog globalnoj politici biodiverziteta u kontekstu pandemije i doprinosu Evrope u ostvarivanju globalnih klimatskih ciljeva, koji se održava od 30. septembra do 1. oktobra u Berlinu.\nStopa smanjenja biodiverziteta u svetu jedan je od ključnih pokazatelja stanja u kome se nalazi naša planeta, a mera ugroženosti prirodnih resursa i smanjenja ekosistemskih usluga neposredno utiče na uslove života ljudi i njihovo zdravlje, konstatovano je na prvoj sesiji na konferenciji na temu „Covid-19 i globalna politika biodiverziteta“.\nTrivan je obraćajući se učesnicima skupa ukazao na veliki značaj doslednog ostvarivanja usvojenih ciljeva o očuvanju biodiverziteta, uprkos nerazumnom ponašanju ljudi koje vodi ka potpunoj degradaciji sveta kojeg danas poznajemo.\nBolje razumevanje povezanosti očuvanih ekosistema i dobrobiti ljudi, doprineće ne samo smanjenju rizika od budućih pandemija, već i ostvarenju ciljeva globalne politike biodiverziteta, istakao je Trivan.\nOn je naglasio da je upravo kriza izazvana pandemijom koronavirusa pokazala da se jedino zajedničkom saradnjom dolazi do rešenja za smanjenje zagađenja životne sredine i devastacije ekosistema.\nMinistarstvo zaštite životne sredine formira grupu za „zelenu“ ekonomiju\nPrema njegovim rečima, Balkan je jedno od najbogatijih područja biodiverziteta i zajedničke inicijative u borbi protiv klimatskih promena i smanjenju zagađenja kao što je pošumljavanje, potvrda su značaja ekologije koja ne poznaje granice.\nSrbija kao jedan od svetskih centara biodiverziteta ostaje posvećena naporima da se svet ujedini u borbi za opstanak živog sveta, rekao je ministar zaštite životne sredine i dodao da su upravo inicijative Srbije za povećanje površina pod šumama širom regiona podržane kao dobar put ka ostvarenju klimatskih ciljeva u najširim okvirima.\nJednako značajan zadatak kome je Evropa u potpunosti posvećena je smanjenje klimatskih promena i ublažavanje njihovih posledica, zbog čega je druga sesija na konferenciji protekla u diskusiji o proceni uticaja o povišavanju klimatskog cilja EU do 2030. godine i doprinosu Evrope sprovođenju Pariskog sporazuma o klimi.\nOva razmatranja na sesiji i procene o mogućem doprinosu Evrope dostizanju ciljeva iz Pariskog sporazuma značajni su i kao smernice za dalje odluke i reforme u budućnosti.\nOstvarujući postavljene ciljeve do 2020. godine, EU planira da smanji emisiju gasova sa efektom staklene bašte za najmanje 55 odsto do 2030. godine, kao i da do 2050. godine postane klimatski neutralan kontinent.\nTrivan je učestvujući u diskusiji ukazao na doprinos Srbije ovom procesu, kako u međunarodnim okvirima, tako i na nacionalnom planu.\nOn je istakao da je pored izrade zakonskih okvira i ključnih dokumenata – Zakona o klimatskim promenama, Nacionalne strategije niskougljeničnog razvoja sa Akcionim planom, Srbija izradila i izveštaje prema Okvirnoj konvenciji UN o promeni klime (UNFCCC) – prvi nacrt revidiranog Nacionalno utvrđenog doprinosa (NDC), nacrt Drugog dvogodišnjeg ažuriranog izveštaja prema UNFCCC, a u toku su aktivnosti na izradi Trećeg nacionalnog izveštaja prema UNFCCC.\nVeoma aktivnu ulogu Srbije u ovom procesu, kako je istakao ministar, potvrđuje izbor naše zemlje za jednu od potpredsednica predstojeće 26. konferencije država članica Okvirne konvencije UN o promeni klime (COP26) koja će biti održana novembra 2021. godine u Glazgovu.\nNakon plenarne sesije, na marginama skupa, Trivan je imao više značajnih susreta sa zvaničnicima zemalja učesnica.\nIzmeđu ostalih, Trivan je razgovarao sa saveznom ministarkom za životnu sredinu, zaštitu prirode i nuklearnu bezbednost SR Nemačke Svenjom Šulce, ministrom životne sredine, kopna i mora Republike Italije Serđom Kostom, ministrom privrede i održivog razvoja Republike Hrvatske Tomislavom Ćorićem, ministrom zaštite životne sredine i prostornog planiranja Severne Makedonije Naserom Nuredinijem, kao i ministrom za životnu sredinu i urbanizam Republike Turske Muratom Kurumom.\nU susretu sa Šulce, naglašena su najaktuelnija pitanja u unapređenju životne sredine, i konstatovan značaj zajedničke saradnje kao i realizacije budućih ekoloških projekata za postizanje evropskih ekoloških i klimatskih ciljeva.\nNa bilateralnom sastanaku sa ministrom iz Turske razgovarano je o konkretnim projektima u oblasti zaštite životne sredine.\nTrivan je tom prilikom istakao da je dobra saradnja dvaju ministarstava zaštite životne sredine rezultat odličnih odnosa između naše dve zemlje, i ukazao da ona ujedno predstavlja uspešnu osnovu za dalje unapređenje i konkretizaciju zajedničkih aktivnosti u ovoj oblasti.\nU razgovoru je dogovorena razmena poseta na ekspertskom nivou, kada će biti utvrđene potrebe i prioriteti za dalju saradnju.\nNeformalni sastanak ministara zaštite životne sredine Evropske unije organizovan je u skladu sa merama protiv aktuelne pandemije, navodi se u saopštenju Ministarstva zaštite životne sredine.\nIzvor: Ministarstvo zađtite životne sredine\nOkvirna konvencija UN o promeni klime (UNFCCC)


U toku su arheološka istraživanja u okviru projekta “Zaštitna arheološka iskopavanja Aquesa u Prahovu“ | TV Istok\nU toku su arheološka istraživanja u okviru projekta “Zaštitna arheološka iskopavanja Aquesa u Prahovu“\nPre desetak dana u selu Prahovo nadomak Negotina započela su arheološka istraživanja u okviru projekta “Zaštitna arheološka iskopavanja Aquesa u Prahovu. Ovaj projekat Muzej Krajine realizuje u saradnji sa Zavodom za zaštitu spomenika kulture Niš iz Niša, sredstvima Ministarstva kulture i informisanja Republike Srbije i opštine Negotin.\n“Zaštitna arheološka iskopavanja Aquesa u Prahovu” prvi put se rade, i to na jedinom dostupnom delu koji je pogodan za arheološke radove tog tipa. Kako je istakao Gordan Janjić arheolog muzeja Krajine i vođa ovog projekta, to je bedem grada i trenutno su otvorene dve sonde, što je potvrđilo pretpostavke da je u pitanju grad iz perioda kasne antike i rane Vizantije.\nCilj projekta arheoloških istraživanja jeste izrada tehničke dokumentacije postojećeg stanja za potrebe pravne i fizičke zaštite arheološkog nasleđa. Međitim veliki problem u realizaciji ovog projekta pretstavlja i činjenica da je iznad pomenutog atičičkog grada podignuto savremeno naselje što ograničava arheološka iskopavanja.\nArheolog Aleksandar Aleksić konsultant projekta iz Zavoda za zaštitu spomenika kulture Niš kaže da opština Negotin ima izuzetno bogato arheološko nasleđe koje nije na pravi način prošlo kroz čitav sistem zaštite, što je dovelo do toga da ovaj lokalitet nije upisan u nacionalni registar zaštite arheoloških nalazišta.\n„Zaštitna arheološka istraživanja predstavljaju prvi korak u postupku sprovođenja konzervatorsko restauratorskih aktivnosti na ovom nepokretnom kulturnom dobru“, ističe vođa projekta i dodaje da bez sprovedenih arheoloških istraživanja, nije moguće izraditi projekat konzervatorsko-restauratorskih radova. Vrednost ovogodišnjeg projekta iznosi 2.050.000,00 dinara, od čega je 700.000 dinara obezbedilo resorno ministarstvo, a 1.350.000,00 dinara opština Negotin.\nPrevious : Smanjen pritisak vode sutra u Negotinu, Miloševu, Samarinovcu i Prahovu\nNext : Budućnost grada Zaječara: Uskoro atlеtski stadion u Zaječaru, jеdinstvеn u ovom dеlu Balkana


Od 1. juna kreću aktivnosti u srednjim školama, od popravljanja i zaključivanja ocena do velike mature, koja će trajati tri dana, od 4. do 6. juna.\nMinistar prosvete i nauke Mladen Šarčević kaže da prema preporuci Kriznog štaba Vlade Srbije od 1. juna Ministarstvo ima nadležnost u pravljenju rasporeda.\n“Nastava se završava krajem maja i nastavljamo sa redovnim aktivnosti uz poštovanje mera zaštite, dezinfekcije škola i prisustva malog broja učenika u istom prostoru i u isto vreme. U školu 1. 2. i 3. juna dolaze samo maturanti, i to su dani za zaključivanje ocena“, rekao je ministar za Blic.\nSrednjoškolci u Srbiji koji pohađaju prvi, drugi i treći razred svoje ocene mogu da popravljaju kada maturanti više ne budu morali da dolaze u školu. Prema procenama, javiće se oko 8.000 đaka.\n“Ta tri dana dolaze oni koji nisu zadovoljni svojim zaključenim ocenama i žele da ih poprave i detalje će dogovoriti sa svojim profesorima. Kako i same školske ustanove odnosno profesori imaju svoju autonomiju, to praktično znači i da profesor ukoliko ima određenih sumnji može kontaktirati učenika.”\nMeđutim, surevnjivost većine da će đaci varati tokom prethodnog dela onlajn nastave i probe mature ispostavila se neosnovanom. Postignuti su manje više očekivani rezultati i deca su pošteno radila, poručuje ministar Šarčević.\nKako je Šarčević ranije najavio, od početka juna svaka škola imaće u dogovoru sa đacima osmog razreda ili maturantima mogućnost da organizuje nastavu kako bi se što bolje pripremili za malu maturu ili prijemni ispit.\nKon o skupovima ispred Skupštine: Verovatno rast obolelih, da se niko ne iznenadi\nPingback: Škole od 1. juna: Popravljanje, zaključivanje ocena i matura - biznis24.rs


Lalatović pred derbi kola: Nisam nikada „puštao“ Zvezdu, pobeđivao sam je nekoliko puta! – Sport ONLINE\n20/11/2020 Radio Sport Domaći fudbal, Fudbal, Vesti 0\nI dok mnogi vide upravo beogradske crveno-bele kao velike favorite za pobedu, strateg „stare dame“ dobio je jedno zanimljivo pitanje, a koje se tiče njegovog kuma Nemanje Vidića i jučerašnjeg pismenog obraćanja javnosti nekadašnjeg fudbalera.\nLalatović smatra da će njegove izjave sa konferencije, kao i izjave Dejana Stankovića ponovo vratiti derbi u prvi plan i da su se ljudi uželeli fudbala, te da njega zanima samo fudbal i ništa drugo.\n– Ja sada vraćam derbi u prvi plan, a to će uciniti i Dejan Stanković. Siguran sam da svi želimo da se koncentrišemo na fudbal, a ne da čitamo šta je ko izjavio u novinama. Ja živim od fudbala, tako da me zanima samo nedeljna utakmica protiv Crvene zvezde, rekao je Lalatović.\n– Kad igraju protiv Crvene zvezde i Partizana, mojim igračima ne manjka motivacije, jer to su, uz Vojvodinu, naši najveći klubovi. Odigrao sam mnogo derbija kao igrač i vodio ih mnogo kao trener, tako da znam da tu motivacija nije potrebna. To su mečevi na kojima se prave heroji, a ja se nadam da će u nedelju heroj biti neko iz Vojvodine. Mojim igračima veća motivacija treba za, na papiru, manje utakmice.\n– Pobedio sam je sa Voždovcem 1:0. Kad nam je trebalo za Evropu, sa mojom Vojvodinom sam je pobedio na Marakani 1:3. Crvenoj zvezdi sam takođe prekinuo pobednički niz kada su jurili evropski rekord Benfike, u meču kada je na Karađorđu bilo 0:0, a u vreme kada je gospodin Milojević bio trener, kao trener Radničkog sam igrao 2:2 u Nišu. Nije baš da je Crvena zvezda uvek pobeđivala Nenada Lalatovića i nadam se da će se u nedelju to desiti i peti put, rekao je Lalatović.\nStrateg kluba s „Karađorđa“ nikada nije krio emocije prema Crvenoj zvezdi, ali ističe da to ne utiče na njegov profesionalni odnos.\n– Ljudi misle da ja hoću da pustim Crvenu zvezdu, ali to nije normalno. Ja sam profesionalac i apsolutno želim da pobedim Crvenu zvezdu, kao i svaki drugi klub. Crvena zvezda je u poslednje tri godine osvojila tri titule i nije da samo ja gubim od nje kao trener, vec to čini 90 posto timova. Međutim, u nedelju ćemo dati sve od sebe za povoljan rezultat, a to je sve osim poraza, zaključio je Lalatović.\nUtakmica između Vojvodine i Crvene zvezde na programu je u nedelju od 17 časova i 30 minuta, a crveno-beli je dočekuju s prvog mesta na tabeli, dok je „stara dama“ drugplasirana.


Vesti > "Božić i sinovi" na konferenciji IGRAJ BEZBEDNO\n"Božić i sinovi" na konferenciji IGRAJ BEZBEDNO\nKako prepoznati opasne korisnike na internetu čim stupite u komunikaciju sa njima, kako da se deca zaštite i da bezbedno „surfuju” internetom, samo su neke od tema konferencije „Igraj bezbedno“, koju su u subotu, 23. novembra, organizovali Centar za edukaciju i istraživanje u medicini, ekologiji i sociologiji (CERMES) i ITAcademy kompanije LINK group, a projekat je podržalo Ministarstvo spoljne i unutrašnje trgovine i telekomunikacija.\nNa konferenciji su učestvovali predstavnici Ministarstva prosvete, nauke i tehnološkog razvoja, Ministarstva unutrašnjih poslova, predstavnici Medicinskog fakulteta sa Instituta za fiziologiju i Instituta za higijenu, Centra za promociju nauke, lekari, forenzički lingvističari, IT inženjeri, ekološki inženjeri i drugi. Delatnost Reciklažnog centra “Božić i sinovi” predstavila je Slađana Rakin, inženjer zaštite životne sredine ovog Reciklažnog centra. Ona je ukazala na posledice nepravilnog odlaganja električnog i elektronskog, ali i sijaličnog otpada i prisutne upoznala sa načinima pravilnog odlaganja ove vrste otpada.\nRezultati prethodnih istraživanja koja su realizovale različite institucije u Srbiji pokazuju da je problem bezbednosti dece izražen i da naša deca imaju mobilne telefone i pristup internetu u višestruko većem procentu od njihovih vršnjaka u drugim razvijenim evropskim zemljama. Problem je veći tim pre što već 82% desetogodišnjaka poseduje mobilne uređaje i surfuje internetom bez nadzora odrasle osobe.\nZaključak konferencije je da problemu bezbednosti dece (i ne samo dece, već i odraslih) treba pristupiti organizovano na nivou celog društva. Neophodno je da različita ministarstva (prosvete, zdravlja, unutrašnjih poslova, zaštite životne sredine) usklade svoje aktivnosti, da se što više promovišu rezultati studija, da se više pažnje i finansijskih sredstava posveti istraživanju problema i načinima njegovog rešavaja. Osim ministarstva, potrebno je uključiti celokupnu zajednicu: škole, udruženja, lokalne samouprave, a posebno roditelje koji su najvažnija karika u ovom sistemu.\nO konferenciji: Igraj bezbedno\nElementi budućnosti - Centar za promociju nauke\nUloga interneta u životu mladih\nUticaj društvenih mreža na psihofizički razvoj dece i adolescenata\nProfil Internet seksualnih predatora\nSkrining mladeža i akni kod tinejdžera mobilnim telefonom


Vojvođanski nastavnici među najboljima na svetu – SveVesti.net\nVojvođanski nastavnici među najboljima na svetu\nDr Lidija Nerandžić-Čanda, profesor srpskog jezika i književnosti somborske Gimnazije “Veljko Petrović” i Dejan Kreculj, profesor fizike i grupe informatičko-tehnoloških predmeta kovinske OŠ “Jovan Jovanović Zmaj” dobitnici su prestižnog svetskog priznanja najboljih nastavnika “Global Teacher Award 2019”.\nOvo je veliko priznanje vojvođanskom obrazovanju, s obzirom da je od više hiljada kandidovanih nastavnika iz 70 zemalja nagrađeno 100 najboljih.\nNagrada za najboljeg nastavnika sveta “Global Teacher Award” se dodeljuje nastavnicima koji daju poseban doprinos svojoj profesiji. Ta posebnost se ogleda kroz doprinos nastavničkoj profesiji, kako na lokalnom, tako i na globalnom nivou.\nNagradu dodeljuje “Alert Knowledge Services” iz Nju Delhija u Indiji, koji radi sa školama iz celog sveta na edukaciji direktora škola, nastavnika, bibliotekara i savetnika u obrazovanju, sa ciljem izgradnje boljeg društva kroz obrazovanje.\nZa sredinu septembra planirana je Konferencija na kojoj će se pobednicima uručiti nagrade i sertifikati, a biće to i prilika da i naši nastavnici predstave dosadašnji rad i promovišu obrazovanje svoje zemlje.\nPrevious Tumbaković: Svi da budemo ponosni na decu\nNext U Sremskim Karlovcima eko kamp „Sačuvajmo rit 1“


OSCE upozorava narod: Ovo vas čeka sa Dodikom i Čovićem – CIK Media\nOSCE upozorava narod: Ovo vas čeka sa Dodikom i Čovićem\nMisija OSCE-a u Bosni i Hercegovini je razočarana nedavnim izjavama člana Predsjedništva BiH Milorada Dodika i predsjednika HDZ-a BiH dr. Dragana Čovića i zanemarivanjem demokratskih standarda u vezi sa održavanjem izbora.\n“Uslovljavanjem odobravanja sredstava neophodnih za održavanje izbora zasnovanim na političkim raspravama oko sastava Centralne izborne komisije (CIK) vlasti rizikuju da naruše ustavni poredak i funkcioniranje demokratije. Opstruiranje izbora na ovaj način kršilo bi politička prava svih građana BiH i bilo bi u suprotnosti sa opredjeljenjima BiH kao države članice OSCE-a da organizuje i održava izbore u skladu s međunarodnim obavezama i standardima, uključujući i obaveze OSCE-a”, saopćili su.\nPodsjećaju sve nadležne organe, uključujući i Vijeće ministara BiH, Predsjedništvo BiH i Parlamentarnu skupštinu BiH, na zakonsku obavezu osiguravanja adekvatnih sredstava za organiziranje izbora. Postupajući u skladu sa odredbama Izbornog zakona BiH, Centralna izborna komisija BiH raspisala je lokalne izbore 7. maja, što znači da sredstva za finansiranje izbornog procesa moraju biti osigurana do 22. maja.\n“Sve primjedbe u vezi sa procesom imenovanja članova Centralne izborne komisije BiH bi trebalo rješavati pred nadležnim sudom i poštujući zakonski propisane procedure, a ne putem političkih blokada. Misija OSCE-a u BiH poziva sve strane da se uzdrže od politiziranja Centralne izborne komisije BiH. U sastavu te institucije trebaju raditi visoko kvalificirane, stručne i nepristrasne osobe, koje su po zakonu obavezne nadgledati provedbu Izbornog zakona BiH na potpuno neovisan i nepristrasan način”, kažu iz OSCE-a.\nNaglašavaju, da su se sve države članice OSCE-a, uključujući Bosnu i Hercegovinu, obavezale da će brzo postupiti po izbornim preporukama OSCE-ovog ureda za demokratske institucije i ljudska prava (ODIHR). Na taj način bi se unaprijedio izborni proces u BiH i to je ono na šta bi vlasti i institucije trebalo da usmjere svoju pažnju i postupke.


Sastanak predstavnika OCD „Jezero Modrac“ sa premijerom TK – Bistro Bosno i Hercegovino!\n15. Aprila 2014. Senad\t0 Comments\nPredstavnici mreže organizacija civilnog društva (OCD) „Jezero Modrac“ su 14. aprila 2014. na sastanku sa premijerom TK i ministrom Ministarstva prostornog uređenja i zaštite okolice TK govorili o dosadašnjim aktivnostima OCD, problemima na jezeru Modrac i mogućnostima zajedničkog djelovanja u cilju stvaranja osnove za održivu zaštitu jezera Modrac.\n„Zaštita jezera Modrac je strateški cilj za dalji razvoj kantona i zato je neophodno prioritetno raditi na smanjenju njenog zagađenja“, rekao je premijer Umihanić. Naglasio je da podržava aktivnosti OCD i istakao da posebno cijeni konkretne korake koji će dovesti do poboljšanja kvaliteta vode u slivu i jezeru Modrac.\nPredstavnici mreže OCD „Jezero Modrac“, će pratiti nastavak započetih dijaloga, aktivno će učestvovati u izradi izmjena i dopuna Zakona, pratiti će kvalitet vode u slivu i o tome informirati javnost.\nMreža OCD „Jezero Modrac“\n← FOTO: Aktivnosti članova SRD ”Bosna” Maglaj – poribljavanje i uređenje obala rijeke Bosne\nNa Aljasci upecana riba stara dva vijeka →\n28. Maja 2008. Rusko 0\n11. Juna 2012. Miralem 1\nPrimjedbe na kalendar takmičenja/natjecanja u 2008 godini\n2. Decembra 2007. Rusko 0


Saradnja sa Nacionalnim parkom Black Canyon Colorado – AGRO VESTI by agronews.rs\nJun 13, 2017 | agro danas, Srbija, Svet, Vesti, Zaštita životne sredine, Životna sredina\t|\nSporazum o saradnji u Botaničkoj bašti Jevremovac potpisali su vršilac dužnosti direktora Javnog preduzeća (JP) NP Tara Dragić Karaklić i upravnik NP ”Black Canyon” u Koloradu, Brus Noble, a potpisivanju su prisustvovali i ambasador SAD Kajl Skat i državni sekretar u Ministarstvu poljoprivrede i zaštite životne sredine Stana Božović.\nSkat je rekao da se sporazumom dva NP obavezuju na petogodišnju saradnju i uzajamnu pomoć, u cilju očuvanja tih spomenika prirode. ”Sporazum pokriva saradnju u raznim oblastima, od upravljanja prirodnim mogućnostima, restauracije močvara i šuma, kontrole retkih vrsta, nadgledanja kvaliteta vode i vazduha, preko obuke u oblasti zaštite životne sredine, ali i planove i projekte za izgradnju kampova za mlade i planiranje u oblasti eko turizma, pa do održavanja veb stranica”, kazao je on.\nAmbasador SAD-a je naglasio da će se ove sedmice razraditi precizniji plan saradnje dva NP u predstojećim godinama.\nOn je naveo i da srpski i američki narod dele ljubav prema prirodi, dodajući da je mnogo rada potrebno uložiti u očuvanje i upravljanje NP i da svi koji obavljaju taj zadatak moraju da poseduju posebne veštine kako bi sačuvali netaknutu prirodu tih parkova, a u isto vreme ih učinili pristupačnim za posetioce.\nPrema njegovim rečima, mnogi smatraju i da su ”nacionalni parkovi” kojih u Americi ima 59 i koji brinu o više od 200.000 kvadratnih kilometara netaknute divljine i prirodne lepote najbolja američka ideja.\n”Teritorija nacionalnih parkova u Americi je veća od teritorije dve Srbije”, naglasio je Skat dodajući da su NP Tara ”Black Canyon”, sličnih karakteristika, da poseduju slične šume i da se suočavaju sa sličnim izazovima.\nProfitabilni nacionalni parkovi\nUprava Nacinalnog parka Crni kanjon iz Kolorada na čelu sa gospodinom Burs Noblom u 2016. godini je ostvarila ekonomsku dobit lokalnoj zajednici u visini od preko 18 miliona dolara. ”To se uklapa u naše zagovaranje da zaštita prirode i životne sredine nije trošak već investicija i motor lokalnog ekonomskog razvoja kroz razvoj turizma. Treba da naučimo od američkih kolega kako da od 1 dolara investicije dobijemo 10 dolara dobiti”, rekla je ovom prilikom dr Stana Božović, državna sekretarka u Ministarstvu poljoprivrede i zaštite životne sredine.\nBožovićeva je kazala da NP Tara ima ogroman starteški značaj za Srbiju, dodajući da obuhvata teritoriju od preko 25.000 hektara i da ima ogromne turističke potencijale i arheološku dimenziju.\n”Srbija i SAD imaju već stratešku saradnju u oblasti političkih i ekonomskih odnosa, a ovaj ugovor otvara novu dimenziju saradnje koja je u funkciji zaštite prirode. NP Tara će sada imati mogućnosti da koristi znanja i iskustva američkog NP”, rekla je ona dodajući da će iskustva biti dragocena i za lokalne samouprave.\nTags: ambasada sad u beogradublack canyon coloradokajl skatministarstvo poljoprivrede i zaštite životne sredinenacionalni parkovisaradnjastana božovićtarazaštita životne sredine


Bilt: Princip pokrenuo rat kada je ubio Ferdinanda, sada iskra može da plane u Skoplju\nN.N. 22.03.2017 11:17\nBRISEL - Nekadašnji visoki predstavnik EU u BiH Karl Bilt smatra da evropski lideri imaju jasan izbor na Balkanu: ili će se baviti tamošnjim problemima ili će čekati da se balkanski problemi počnu baviti njima\nZato Bilt, u autorskom tekstu za internet izdanje Project Syndivate, prelaže da se ubrza proces proširenja i prijema novih članica, te da se program "istočnog parterstva" EU, zamijeni s "balkanskim partnerstvom" koje će u konačnici dovesti do pristupanja ovih država Uniji.\n" Istovremeno s ubrzanjem procesa evropskih integracija, kako bi se riješio sve opasiji rizik konflikta na Balakanu, EU treba da demonstrira da posjeduje i volju i metode tako što će u region poslati svoje borbene grupe da izvode vojne vježbe. To bi poslalo moćnu poruku da njene vojne snage nisu tigar od papira, te da, osim riječi, ima još potencijala koje može da upotrebi", naveo je Bilt.\n" Situacija danas bitno je drugačija nego šo je bila tada. Ali, već smo puno puta u istoriji imali priliku da vidimo kako pojedinac može zametnutiti požar koji će biti teško obuzdati. Nekada davno u Sarajevu je Gavrilo Princip pokrenuo svjetski rat kada je ubio nadvojvodu Franca Ferdinanda. Polako ali sigurno danas region postaje zapaljiv, a ovog puta iskra bi mogla da plane u Skoplju", upozorio je Bilt.\nOn navodi i da su se lideri Evropske unije iznenada probudili s novim realnostima na Balkanu. Na samitu održanom početkom ovog mjeseca oni su, navodi dalje, istakli potrebu pojačanog angažmana Unije na Balkanu, ali i potisnuti Rusiju iz tog regiona.\nBildt dodaje i da je od propasti Otomanskog carstva, Balkan izvor nestabilnosti. Mješovit u vjerskom, nacionalnom, kulturološkom… smislu, koncept stvaranja nacionalnih država doveo je do stalnih nestabilnosti u kojima ratovi i teški zločini, nisu rijetkost.\n" Nastanak sedam novih, često međusobno antagonizovanih država, jasno je stavio do znanja da će stabilnost regiona zavisiti od novog okvira. Ovog puta on se zove EU. Zahvaljujući vlastitim iskustvima na smirivanju i rješavanju dugogodišnjih nacionalnih sukoba u drugim dijelovima Evrope, Unija je dobila zadata da poveže Balkan i suzbije nacionalna sukobljavanja", naveo je.\nPodsjeća da je samitu u Solunu 2003. dato je obećanje o pristupanju svih balkanskih država EU. Kako je bilo važno da se takvo obećanje da, tako je sada teško da se ono održi. Čim su se balkanski problemi umirili, lideri Unije pretpostavili su da osigurali mir. Njihovo rutinsko pristupanje Balkanu u suštini je dovelo samo do očuvanja status quoa.\nNakon što je Žan Klod Junker 2014. godine izabran za predsjednika Evropske komisije, dao je i izjavu da za vrijeme njegovog mandata neće biti novih proširenja. " 'Status quo' je potvrđen! Njegova izjava je tehnički bila sasvim ispravna. Ali je politički bila katastrofalna! Kako je svjetlo koje je motivisalo i donosilo reforme, ugašeno, nacionalizam je, kako se i očekivalo, počeo da raste. EU je, umeđuvremenu, postala fiksirana svojim problemima, poput finansijske i dužničke krize država članica Unije", piše dalje Bilt.\nNavodeći svoja iskustva kroz funkcije koje je imao u vezi s balkanskim državama, autor ističe da je "jedini put napred u tome da Evropa pokaže svoju moć".


Atentat na Vučića planiran za prvu polovinu februara; Srpska policija ima i dokaze - Glas Srpske\nGS 22.01.2022 20:01\n"Nema povlačenja. Pobijedićemo ih sve. Zajedno"!\nOvo je poruka Aleksandra Vučića onima koji pripremaju atentat na njega. Evropol je MUP-u Srbije dostavio zvanične podatke da kriminalna grupa, na čijem je čelu Radoje Zvicer, priprema ubisto srpskog predsjednika.\nZa članovima grupe raspisana je potjernica, a obezbjeđenje predsjednika Srbije je pojačano. Stručnjaci apeluju na saradnju svih bezbjednosnih službi u regionu.\nKažu - treba da se upali alarm i kod bezbjednosnih struktura u Srpskoj.\nSrpski član Predsjedništva Milorad Dodik ističe da kriminalcima smeta jaka Srbija. Jasno je, kaže, da oni žele bezakonje, nasilje i urušenu političku stabilnost u Srbiji, prenosi RTRS.\n- Nigdje nije zabilježeno da mafija na tako gnusan način pokušava da se obračuna s predsjednikom države, kao što se to već godinama radi prema Aleksandru Vučiću. Jasno je da raznim kriminalcima i članovima mafije smeta jaka Srbija, sa Vučićem na čelu, spremna i odlučna da se bori protiv organizovanih kriminalnih grupa - poručio je Milorad Dodik, srpski član Predsjedništva BiH.\nKiM: Opljačkane dvije srpske radnje u opštini Novo Brdo\nRaković: SPC izašla u susret MPC i potvrdila joj autonomiju iz 1959. godine\nGotovo četvrtina mladih Novosađana planira da napusti Srbiju\nDojave o bombama i u “Beograđanki” i na niškom aerodromu\nLažne dojave o bombama na beogradskoj željezničkoj i u Zoo vrtu\nPatrijarh Porfirije: Na vjeri u Boga zasniva se postojanost srpskog naroda\nPatrijarh Porfirije: Vjerni narod da ostane u krilu majke Crkve\nSuđenje Hrkalovićevoj u srijedu: Milenković iznosi odbranu\nVulin: Raduje me "povratak G7 na principe Dejtona"\nNa ispitivanju poljski ‘fotografi’ koji su slikali fabriku oružja Sloboda\nVesić: Osim dobija ulicu u Beogradu na prijedlog Piksija


Džonson: Putin kao Hitler 1936 Zaharova: Zastrašujuće\n22.03.2018 05:44 | Glas Srpske\nMoskva - Britanski ministar spoljnih poslova Boris Džonston rekao je mu je mučno pomisliti kako ruski lider Vladimir Putin likuje zbog Svjetskog prvenstva u fudbalu.\nDžonson je na sjednici odbora za spoljne poslove Britanskog parlamenta rekao da je saglasan s laburističkim poslanikom koji je povezao Svjetsko prvenstvo sa Hitlerovom upotrebom Olimpijskih igara 1936. kao propagande za nacistički režim, prenio je Asošijeted pres.\nDžonson je rekao da britanska Vlada ne podstiče naviječe da ne idu na prvenstvo, ali je dodao da je zabrinuta za njihovu bezbjednost.\nOn je dodao da je zvaničnik u ambasadi u Moskvi nadležan za bezbjednost navijača među 23 diplomate koje je Rusija protjerala kao uzvratnu mjeru na proterivanje ruskih diplomata iz Londona.\n“Bilo kakvo poređenje naše zemlje, koja je izgubila milione života boreći se protiv nacista, koja se protiv neprijatelja borila na sopstvenoj teritoriji, a potom oslobodila Evropu i nacističku Njemačku je apsolutno neprihvatljivo“, napisala je ona na Fejsbuku.


Завод за заштиту природе Србије - OBELEŽAVANJE SVETSKOG DANA ŠUMA\nPvodom obeležavanja Svetskog dana šuma 21. marta, kako bi ukazali na stanje i značaj zaštite šuma kod nas, Zavod za zaštitu prirode Srbije učestvuje u više akcija pošumljavanja i širenja svesti javnosti o značaju očuvanja šuma.\nTema obeležavanja Dana šuma na svetskom nivou za 2017. godinu je „Šuma i energija“, budući da je energija dobijena iz šuma najveći izvor obnovljive enrgije koji se koristi širom sveta i čini oko 40% snadbevnja iz obnovljivih izvora. Jedno od tri domaćinstava (2, 4 biliona ljudi) koristi drvo za grejanje, spremanje hrane i dr. Korišćenje drveta za spremanje hrane obezbeđuje pripremu hrane koja u najvećoj meri omogućava da se sačuvaju njene nutricionističke vrednosti. Za razliku od fosilnih goriva, kada se šumama održivo upravlja, ugljen doksid koji se emituje u atmosferu sagorevanjen drveta postaje deo zatvorenog kruga: drverće koje se sadi da zameni posečeno apsorbuje i zadržava ugljen dioksid tokom rasta. Ukoliko se koristi i proizvodi na održiv način, umesto goriva kao što su nafta, ugalj i prirodan gas, drvo pomaže u sprečavanju posledica klimatskih promena!\nZavod za zaštitu prirode Srbije daje stručnu podršku nacionalnoj akciji pošumljavanja koja se realizuje više od tri godine, učešćem u pošumljavanju zaštićenih područja. Akcija sadnje i centralni događaj obeležavanja Dana šuma biće održan 21. marta, sa početkom u 10:00 časova u Predelu izuzetnih odlika „Avala”, u organizaciji JP „Srbijašume” i Sekretarijata za zaštitu životne sredine grada Beograda. Ovim povodom za sve studente i učenike koji će učestvovati u sadnji i obrazovnom programu, Zavod za zaštitu prirode Srbije obezbedio je tematske edukativne materijale.\nU cilju ukazivanja na stanje, značaj i zaštitu šuma hrastova, koje su nekada dominirale našim prostorima, Zavod za zaštitu prirode Srbije u saradnji sa Gradskom upravom Niša i JKP „Medijana”, 21. marta u Nišu, organizuje promociju monografije „Zaštićeni hrastovi“ i sadnju hrasta.\nU Gradskoj kući u Nišu, sa početkom u 13:00 časova biće održana promocija knjige „Zaštićeni hrastovi Srbije”, autora dr Dragane Ostojić. U knjizi je dat osvrt na stanje šuma hrastova kod nas i danas sve veći značaj zaštite pojedinačnih stabala ove vrste, sa prikazom ovih zaštićenih gorostasa koja su uglavnom pojedinačna stabla na osami, trgovima, parkovima ili u dvorištima kuća, kao svedoci nekadašnjih šuma na prostorima koje je čovek urbanizovao.\nNakon promocije knjige, u neposrednom parkovskom prostoru ispred Gradske kuće, Darko Bulatović, gradonačelnik Niša i mr Aleksandar Dragišić, direktor Zavoda za zaštitu prirode Srbije, posadiće stablo hrasta uz poruku o značaju očuvanja naših autentičnih drvenastih vrsta, kao i svakog pojedinačnog stabla za obezbeđivanje zdravih uslova života i životnog standarda stanovništva. Pre svega, imajući u vidu da posađeno drveće i šume u gradovima omogućavaju smanjenje troškova za struju, spuštajući temperaturu od 2 do čak 8 stepeni celzijusa i time smanjujući potrebu za korišćenjem rashladnih uređaja i do 30%, ukoliko je strateški sađeno u urbanim područjima.\nSrbija trenutno ima 30% površine pod šuma, a nacionalnom Strategijim pošumljvanja teži se da se ovaj procenat podigne na oko 42% do 2050. godine. Srbija spada u srednje šumovite zemlje sa prosečnom pokrivenošću šumskom vegetacijom. Ukupna površina pod šumama u Srbiji iznosi 2.254.000 hektara, odnosno pokrivenost je 29,1%. U šumama Srbije prisutno je 49 vrsta drveća, od čega je 40 lišćarskih, a 9 četinarskih.\nO značaju zaštite hrastova govori podatak na primeru stanja šuma u moravskom šumskom području (Niš, Aleksinac, Sokobanja, Bela Palanka), gde se šume prostiru na ukupnoj površini od 48.239,30 ha i u čijem sastavu se nalazi 95% lišćara. Hrastovi u ovim šumama čine svega 18, 8%, dok je dominantna vrsta bukva, koja čini 73,4% njihovih sastojina.\nMeđunarodni dan šuma ustanovljen je 1971. godine na 23. zasedanju Generalne skupštine Evropske konfederacije za poljoprivredu. Generalna skupština Ujedinjenih Nacija je 2012. godine donela odluku da će se obeležavanje Međunarodnog dana šuma vršiti 21. marta svake godine, na dan prolećne ravnodnevnice na severnoj hemisferi, odnosno jesenje ravnodnevnice na južnoj hemisferi.\nLiflet o šumama u Srbiji možete preuzeti ovde


Tag: popović nenad\n24.04.2019 u 10:15\nSrbija na jesen domaćin ministarske konferencije o inovacijama\nPEKING – Srbija će ove jeseni biti domaćin ministarske konferencije o inovacijama u okviru inicijative „Pojas i put” na kojoj će učestvovati 17 ministara iz zemalja Centralne i Istočne Evrope zaduženih za resor inovacija, kao i ministar za nauku i tehnologije Kine. To je potvrđeno na sastanku koji su danas u Pekingu održali ministar za inovacije i tehnološki razvoj Nenad Popović i ministar za nauku i tehnologije Kine Vang Zigang. Popović je tom prilikom istakao da bilateralna saradnja dve zemlje svake godine napreduje zahvaljujući odličnim odnosima predsednika Srbije Aleksandra Vučića i predsednika Kine Si Đipinga. On je izrazio posebno zadovoljstvo zbog razvoja odnosa dve zemlje u oblasti inovacija i digitalnih tehnologija. Ministar je ukazao da će Srbija zajedno sa Kinom u\n22.02.2019 u 10:25\nOnaj ko misli da će ministar Ivica Dačić ostati lojalan Vučiću nema pojma o politici, izjavio je ministar Nenad Popović reagujući na izjavu šefa srpske diplomatije da ne pamti da je neko toliko napao predsednika Vučića, kao što je to učinio ministar Popović kritikom ideje da je razgraničenje moguće rešenje za Kosovo, „Ja se svojih uverenja ne odričem i ne izdajem ljude kojima pružim ruku. Celo Kosovo je za mene Srbija. Ni metar manje. Ostajem lojalan svojoj politici i po cenu da ne budem u vlasti”, naveo je Popović, u izjavi dostavljenoj Tanjugu. Popović navodi da je „Dačić do sada već jedanput izdao Vučića”, kada je, kaže, javno stavio potpis 2008. za podršku aktuelnom predsedniku Srbije za gradonačelnika Beograda, da bi ga posle tajno pogazio i dogovorio vlast sa Tadićem i Đilasom.\n10.08.2018 u 14:23\nSrbija i Rusija se očigledno suočavaju sa informacionim kampanjama i pritiskom, a naročito Srbija zbog problema sa Kosovom i Metohijom, ukazala je danas direktorka Departmana za informisanje i štampu Ministartsva spoljnih poslova Rusije Marija Zaharova. Ona je nakon sastanka sa srpskim ministrom za inovacije i tehnološki razvoj Nenadom Popovićem, istakla da je možda najveća „informaciona prevara” bila izjava bivšeg predsednika SAD Baraka Obame o izvršenom referendumu na Kosovu. „Da li će biti gore?”, zapitala se Zaharova i dodala da se Srbija i Rusija moraju suprotstaviti „fejk (lažnim) vestima”. Ona je ukazala i da se Rusija često suočava sa velikim napadima, da su ruski hakeri upali u necicji sistem i izvršili uticaj, ali svarnost je, kaže, drugačija. „Kod nas na niovu države\n07.11.2017 u 14:56\nPredsednik Srpske narodne partije i ministar u Vladi Srbije Nenad Popović najavio je danas da će tužiti istraživačku mrežu KRIK jer, kako je naveo, dva dana o njemu objavljuju lažne informacije. Popović je u saopštenju dodao da je cilj tih lažnih informacija da ;naruše njegov ugled i diskredituju ga kao političara i nosioca državne funkcije. „Zbog laži koje je KRIK izneo o meni, a koje su povredile moju čast i ugled u Srbiji i inostranstvu, tužiću novinare KRIK-a, a sav novac koji dobijem od presude uplatiću na račun ustanova za zbrinjavanje dece bez roditeljskog staranja”, naveo je Popović. Kao primer laži Popović je naveo da ga je KRIK prvo optužio da ima kompanije u of-šor zonama koje se pominju u „Rajskim papirima”, da bi se kasnije ispravili i rekli da nikada nisu tvrdili da poseduje\n21.09.2016 u 08:15\nSrbija je morala da podigne zid\nPre godinu dana, bio sam u pravu. Srbija je morala da podigne zid na granici sa Makedonijom i hermetički zatvori granice. Migranti su morali da budu proterani kao svaka osoba koja je ilegalno, bez dokumenata, ušla u našu zemlju. Bio sam uporan, uprkos uvredama i pretnjama koje sam dobijao jer sam predlagao samo ono što su već radile vlade EU, SAD i Izraela. Moja čvrsta migrantska politika nije bila uperena protiv muslimana, ali ne stidim se da kažem da je njen glavni cilj zaštita srpskog nacionalnog interesa. Imao sam i lakši izbor. Da podržavam „mejnstrim” mišljene lažnih humanista i da prihvatim da je Srbiji namenjena uloga evropske sigurne kuće za migrante! To je i dalje plan – da Srbija nikada ne uđe u EU, ali da svi migranti uđu u Srbiju! Zato sam istrajavao u svojoj\n02.02.2016 u 10:47\nNenad Popović na Molitvenom doručku u SAD\nPredsednik Srpske narodne partije (SNP) Nenad Popović boravi u trodnevnoj poseti SAD gde će učestvovati na tradicionalnom Molitvenom doručku, koji organizuje predsednik Amerike Barak Obama, saopšteno je iz te stranke. Tokom posete SAD on će, kako se navodi, imati niz sastanaka sa predstavnicima američkog Senata i Kongresa, kao i zvaničnicima američkog Stejt dipartmenta. Kako je najavljeno Popović će u razgovorima sa američkim zvaničnicima izneti pozicije SNP o migrantskoj krizi, gde će insistirati na tome da nekontrolisani priliv migranata na evropski kontinent predstavlja veliku bezbednosnu pretnju za čitavu Evropu, te da Srbija treba da posegne za postavljanjem fizićkih barijera na svojim južnim granicama, kao što je to Amerika uradila na granici sa Meksikom. Takođe će razgovarati\nPOLEMIKA: Srbi u zemlji migranata?\nSaosećam sa sudbinom migranata, ali još više brinem za budućnost svog naroda. Takođe saosećam sa uvaženim sociologom Jovom Bakićem koji je imao ambiciju da postane komesar Borku Stefanoviću i obnovi Prvu proletersku i Šestu ličku, ali je posle kratkog izleta u nepoznato, što politika za njega svakako jeste, odustao od projekta „Srpska Siriza”. Ipak njegov revolucionarni duh ne miruje, pa ne odustaje od kritike desnice i navodne zloupotrebe migrantskog pitanja.\n22.03.2015 u 12:41\nSNP Nenada Popovića postala parlamentarna partija\nBEOGRAD - Srpska narodna partija (SNP), na čijem čelu je Nenad Popović, prerasla je danas u parlamentarnu političku stranku, jer je njen novi član postao narodni poslanik Milan Petrić, saopšteno je iz te partije. – Kao poslanik SNP-a imaću veću podršku za ostvarenje ciljeva za koje se zalažem. Ekonomija je ključna za građane Srbije. Ne možemo uspešno da branimo naše nacionalne i državne interese...\n15.07.2020 u 14:21\nObustavljaju se novi javni uvidi u planska dokumenta za „Avala film”


Izvor: JuznaSrbija.info, 24.Okt.2020, 19:38\nSvi pacijenti su pod 24 - časovnim nadzorom i detaljnim monitoringom životnih funkcija od strane >> Pročitaj celu vest na sajtu JuznaSrbija.info << lekara i medicinskog osoblja niškog Kliničkog centra.\nU 3 Covid bolnice u ZC Vranje, ukupno je hospitalizovano 30 pacijenata. Kod 15 pacijenata je potvrđeno prisustvo virusa. Među hospitalizovanim pacijentima, nema dece zaražene virusom Covid -19.\nNažalost, uprkos svim naporima lekara ZC Vranje, 1 pacijent, sa potvrđenim virusom Covid -19 je preminuo.\nRadio Televizija Vojvodine: U ustanovama socijalne zaštite zaraženo 40 korisnika i zaposlenih\nJužneVesti.com: Od još troje preminulih od korone u Srbiji dvoje na jugu Srbije, u Nišu i Vranju\nOkRadio.rs: KC Niš: Preminuo kovid pacijent u Vranju


Zbog toga, kako je rekao, može da se desi da građani i nakon prijave mogu da čekaju duže vremena, a navodi i da su najveći problem sada kućne žurke.\n- Komunalna milicija i policija inače izlaze na teren po prijavi kad su žurke. Odluke ćemo nastaviti da primenjujemo, a razlika je što ćemo sada ako zateknemo po prijavi veći broj ljudi preduzeti mere po Zakonu o zaštiti stanovništva od zaraznih bolesti. To nam daje za pravo da prekinemo žurku - rekao je za TV Prva Divac.\nNačelnik kaže i da često stižu prijave građana da se neko ne pridržava propisa.\n- Svakakve prijave dobijamo. Najviše je prijava za kućni red, ali se često prijavljuje i okupljanje u tržnim centrima i nenošenje maski. Nedavno je čovek prijavio suprugu, koja je odvela dete iz samoizolacije u tržni centar - otkrio je Divac.


UEFA na "Marakanu" poslala svedoka najveće srpske pobede u 21. veku! - Sportske.net\nUEFA na "Marakanu" poslala svedoka najveće srpske pobede u 21. veku!\nMnogo ga je Srba blagosiljalo 18. juna 2010. godine. Neka u subotu bude ponovo taličan "Orlovima".\nPoraz "Orlića" pod Malim brdomEtička komisija FSS ekspresno rešava slučaj sa ''Karađorđa''!?Nemanja Matić uzvratio medijima, a onda je otkrio svoj plan!Srpski reprezentativac potvrdio, operacija pa pauza do kraja godine!'Bleki' otkrio recept za novu pobedu nad Crnom Gorom\nNajveću pobedu u istoriji samostalne Srbije fudbalska reprezentacija naše zemlje ostvarila je 18. juna 2010. godine u Port Elizabetu.\nNa stadionu "Nelson Mendela Bej" Srbija je golom Milana Jovanovića oborila na pleća selekciju Nemačke koja je od 37. minuta utakmice imala igrača manje.\nDrugi žut i i crveni karton Miroslavu Kloseu pokazao je Španac Alberto Undijano Maljenko, a upravo će ovaj arbitar u subotu deliti pravdu na utakmici 5. kola četvrte grupe C divizije Lige nacija između Srbije i Crne Gore.\nSećaju se svi da je osim crvenog kartona Kloseu Undijano Maljenko pokazao na belu tačku u 59. minutu meča, ali je Vladimir Stojković zaustavio udarac Lukasa Podolskog.\nOd igrača Srbije koji su tog dana bili na terenu u selekciji je ostao samo Aleksandar Kolarov koji će zajedno sa kapitenom "Sokolova" i Undijanom Maljenkom pre početka subotnje utakmice odlučivati o tome ko će izvesti početni udarac na stadionu "Rajko Mitić".\nUtakmica 5. kola četvrte grupe C divizije Lige nacija između Srbije i Crne Gore igra se 17. novembra sa početkom od 15 časova na našem najvećem stadionu.\n"Orlići", sad ili nikad - da li je ovo tim za čudo protiv Nemaca? (SASTAVI)


Bred Parskejl i Dominik Kamings - politički stratezi sa društvenih mreža\nParskejl i Kamings: Sive eminencije britanske i američke politike\nSvet Autor:Margita Milovanović07. mar. 202021:02\nŠef kampanje aktuelnog američkog predsednika Donalda Trampa nekada je bio Stiv Benon, šampion ekstremne desnice i lukavi strateg vođen ideološkim vrednostima. Benon se sada posvetio ovom potonjem i preusmerio se na Evropu, a Tramp je na njegovo mesto doveo izvesnog Breda Parskejla koji barata društvenim mrežama, podacima i (Kembridž) analitikama dovoljno dobro da mu se poveri zadatak da Trampu obezbedi drugi mandat.\nU isto vreme, britanski lider koga je Tramp odavno podržao jer dele populističke sklonosti, pronašao je sopstvenog gurua: mračnu stranu politike Borisa Džonsona vodi Dominik Kamings, a duboka država preselila se u ruke političkih stratega koji ispisuju geopolitičku mapu i diktiraju trendove u najmoćnijim zemljama sveta.\nBred Parskejl zaista se naziva čovekom koji bi Trampu mogao da osigura drugi mandat u Ovalnoj sobi. Negde je rekao da je kao klinac igrao košarku, bio je zvezda, dok se nije povredio i da mu je to iskustvo igre pred hiljadama ljudi poslužilo kao neka vrsta zagrevanja za nastupe na Trampovim mitinzima. Oni koji mu se dive nazivaju ga alhemičarem koji naizgled haotične mitinge pretvara u matrice podataka koje mogu predvideti ljudsku motivaciju i ponašanje.\n„Super utorak“: Ko od demokrata može da pobedi Trampa\nOni drugi, međutim, nazivaju ga trolom i oportunistom, epitomom svega što Tramp predstavlja, i smatraju da je tu gde jeste zahvaljujući neupitnoj i bezuslovnoj odanosti porodici Tramp. Jedan profesor sa Univerziteta u Minesoti uporedio je odnos predsednika i njegovog političkog savetnika sa Karlom Rovom koga su ljudi nazivali „mozgom Džordža Buša“ zbog njegovog briljantnog strateštva; Parskejl je Raspućin društvenih mreža za Donalda Trampa.\nU tekstu koji je prošle godine objavila neprofitna ProPublica navodi se da su Parskejlove priče o njegovom životu i radu za predsednika „kombinacija hiperbola, poluistina i povremene fikcije“. Sebe je u inervjuu za Wired nazvao „dečakom sa farmi u Kanzasu“, a zapravo je odrastao u predgrađu grada kao sin uticajnog advokata, recimo.\nNazivaju ga Vikingom – visok je i bradat – i premda ovaj 44-godišnjak nije postao figura poput Stiva Benona i Kelien Konvej, izvesno je da je njegova uloga u stupanju Donalda Trampa u Belu kuću 2016. bila krucijalna. Ove godine ima priliku da pokaže šta zna samostalno, a kampanja za 2020. je definitivno veća i bolje organizovana od prethodne, mada ništa manje zahtevna. Parskejlu to nije problem, naprotiv.\n„Nemam hobije“, preneo je Gardijan njegove reči. „Moji hobiji su da gledam Foks njuz, CNN, MSNBC, pročitam vesti i obučem odelo.“\nSa porodicom Tramp se povezao još 2011. godine pošto su ga angažovali za izradu sajtova i od vinarije je, preko kozmetičkih proizvoda, stigao do predsedničke kampanje. U međuvremenu se naročito zbližio sa Trampovim zetom, Džaredom Kušnerom, pisao je Njujorker, i do kraja 2015. godine, čovek koji je malo šta znao o politici, kamoli o kampanjama, vodio je digitalne operacije republikanskog kandidata sa svog laptopa.\n„Bacili su me u Superbol, nikada ranije nisam igrao, i pobedio sam“, rekao je Parskejl.\nSavršeno se uklopio u Trampov sistem: beskrupulozan, nepretenciozan, čovek koji je, kako je njegov nekadašnji kolega rekao, „želeo da dokaže da establišment nije u pravu i pokaže im od čega je stvoren“.\nBlumberg je u oktobru 2016. godine pisao da Tramp ima toliko poverenja u Parskejla da mu čak dopušta da tvituje u predsednikovo ime, a svi znaju šta Donaldu Trampu znači Tviter.\nCentralnu ulogu u kampanji je odigralo mikrotargetiranje birača, mimo činjenice da je Parskejl čovek koji je blagovremeno prepoznao značaj digitalne revolucije i uvideo da će mašinsko učenje i algoritmi društvenih mreža biti važni aspekti savremene politike.\nVašington post je pisao da su Parskejl i Tramp imali mali okršaj u nekom trenutku; Tramp je čovek koji obožava televiziju i kompjuteri su mu donekle nepoznanica, te je bio sumnjičav prema Parskejlovom budžetu iz kampanje usmerenom na onlajn marketing. Vikao je na Parskejla da „traći milione dolara na Fejsbuk“ i da se, uprevši prstom u televizor, „tako dobijaju izbori“.\n„Ako želite da budete sledeći predsednik, pobedićete u toj trci na Fejsbuku“, odgovorio mu je Parskejl.\nUbrzo je postao njegov digitalni direktor, i iako se sedište kampanje tada nalazilo na petom spratu Tramp kule, Parskejl je operaciju – nezvanično i vrlo tendenciozno nazvanu Project Alamo – vodio iz San Antonija. Ubrzo su zaposlene još stotine ljudi i softverskim generisanjem, Trampov štab je obrnuo 5,9 miliona reklama. Poređenja radi, kampanja Hilari Klinton pustila je tek 66 hiljada.\nProjekat Alamo čak je eksperimentisao sa tzv. „dark posts“ – Fejsbuk reklamama koje targetiraju specifične, uglavnom male grupe ljudi. Takve reklame tehnički nisu ilegalne, niti krše pravila korišćenja platforme, ali su kontroverzne: ranije je važilo da ako kampanja plasira rasističku reklamu mora da se suoči sa negativnim reakcijama nerasista koji će je videti, ali u eri mikrotargetiranja, rasistička reklama može da se usmeri samo na ljude čije ponašanje na internetu odaje rasističke tendencije.\nU oktobru 2019. godine, Njujork tajms je objavio kolumnu pod nazivom „Tramp dobija rat na internetu“, i istina je da je Parskejl za predsednika vodio najveću reklamnu kampanju na Fejsbuku do tog trenutka – informacije je pretvorio u oružje.\nSlično se dogodilo i s druge strane okeana. U Velikoj Britaniji, suvereni vladar kampanja na društvenim mrežama je takođe savetnik nedavno izabranog lidera; Dominika Kamingsa nazivaju mračnom stranom Džonsonove vlade i upravo je on jedna od najkontroverznijih ličnosti u britanskoj politici.\nKamingsu se pripisuju zasluge za izlazak Velike Britanije iz Evropske unije, pošto je bio direktor kampanje Vote Leave koja se vodila na društvenim mrežama – ako je Džonson bio lice zvanične Bregzit kampanje, Kamings je bio njen mozak, ocenio je CNN – a kao i Parskejl, ima reputaciju brutalnog kontrol frika koji u jednakoj meri prezire bilo kakve konvencije i politički establišment.\nBoris Džonson je po zauzimanju premijerske uloge Kamingsa imenovao za svog savetnika i pozvao ga da mu se pridruži u Dauning stritu, iako se šuška da ministri i deo konzervativaca počinju da gube strpljenje.\nKamingsove intervencije u britanskim medijima se nazivaju „Classic Dom“ – od otpuštanja visokopozicionirane savetnice kabineta ministra koju je iz Dauning strita ispratila policija pod punom opremom, do konfliktnog odnosa sa samim medijima i najava da vlada sprema rat sa BBC. Tako je Bo Džo dospeo u poziciju da brani BBC od sopstvene vlade.\nKamingsovi saradnici ističu da je, uprkos svom brutalnom stilu (neki su mu, čak, nadenuli nadimak „politički rotvajler“, mada ga je Dejvid Kameron nazvao „karijernim psihopatom“) uradio mnogo toga za iste konzervativce koji njegov pristup politici smatraju vulgarnim. CNN je, sa druge strane, preneo navode Kamingsovih saradnika koji takođe govore o tome da Dominik Kamings voli – i vrlo ume – da stavi do znanja da je on glavni. Uvek. Pored toga, za CNN je iz više izvora potvrđeno da Kamings istinski veruje da je inteligentiji od svih ljudi sa kojima se sreće i sarađuje, ali i da je Džonsonu odmah rekao da želi da uspostavi lojalistički sistem u kojem će on, Kamings, biti kralj.\nKamings, odnosno Parskejl, su moćni sve dok Džonson, odnosno Tramp veruju da je takav agresivni politički stil svrsishodan i daje rezultate. Manevrisanje dezinformacijama, lažnim vestima i tendenciozno plasiranje reklama zasnovanih na lažnim postavkama valjda bi trebalo da dovedu do tačke u kojoj ljudi „veruju u sve i ni u šta, misle da je sve moguće, i da ništa nije istina“, Hana Arent je pisala o tome, i ako ovakav narativ pretegne na ovogodišnjim izborima, glasači više neće birati kandidata, političku partiju ili agendu, već odlučivati hoće li živeti u stvarnosti ili tvorevinama političkih stratega i njihovim algoritmima.\nBoris DžonsonBred ParskejlDominik KamingsDonald Trampdruštvene mrežeFejsbukKampanjaSADStiv BenonVelika Britanija


Efikasno praćenje vladavine prava i tema proširenja u fokusu posete koalicije prEUgovor Briselu - Vesti\nEfikasno praćenje vladavine prava i ...\nEfikasno praćenje vladavine prava i tema proširenja u fokusu posete koalicije prEUgovor Briselu\nO predstojećim izborima i dijalogu o izbornim uslovima u Srbiji, radu Skupštine i slobodi medija predstavnici koalicije prEUgovor razgovarali su sa članovima administracije Evropske unije, tink-tenkovima i medijima u Briselu, od 2. do 4. oktobra 2019.\nU dijalogu sa predstavnicima institucija EU, koalicija prEUgovor naglasila je potrebu da EU efikasnije prati reforme u oblasti vladavine prava u svim zemljama Zapadnog Balkana. Budući da se ove zemlje suočavaju sa zarobljavanjem države, što je potvrdila i Evropska komisija 2018. i 2019. godine, tim problemom se treba pozabaviti temeljnije i odlučnije. To je učinjeno u Severnoj Makedoniji 2015. godine, naručivanjem nezavisnog izveštaja koji je prevazišao nedostatke redovnih alata namenjenih proširenju EU. Koalicija prEUgovor je takođe pozdravila nove mere za očuvanje vladavine prava u okviru država članica.\nDelegacija prEUgovora posetila je Evropski parlament, Savet Evropske unije, kao i trajno predstavništvo Nemačke i Holandije pri Evropskoj uniji u Briselu. Uoči objavljivanja nezvaničnog izveštaja Evropske komisije o napretku u poglavljima 23 i 24, koalicija prEUgovor predstavila je svoje napore u nezavisnom praćenju reformi u tim poglavljima u Srbiji.\nDelegaciju prEUgovora su u Evropskom parlamentu dočekali analitičari praktičnih politika i službenici zaduženi za Srbiju i region Zapadnog Balkana iz Komiteta za spoljne poslove (AFET) i Komiteta za građanske slobode, pravdu i unutrašnje poslove (LIBE). Posebno interesovanje izazvao je dijalog o izbornim uslovima uoči parlamentarnih izbora. To ne iznenađuje, s obzirom da bivši poslanici EU Eduard Kukan i Knut Fleckenstein dolaze u Beograd kako bi pomogli u vođenju dijaloga između opozicije i vladajućih stranaka, slično posredničkoj misiji koju su sproveli u Severnoj Makedoniji 2015. godine.\nO dinamici procesa pristupanja Zapadnog Balkana EU razgovaralo se u Jedinici za proširenje Saveta EU. Koalicija prEUgovor izrazila je podršku otvaranju pregovora o pristupanju sa Severnom Makedonijom i Albanijom, kao pozitivan podsticaj za ceo region. Savet bi trebalo da donese svoju odluku polovinom oktobra.\nPredstavnici koalicije prEUgovor sastali su se sa nekoliko delegata država članica u Radnoj grupi za proširenje EU (COELA) u Stalnom predstavništvu Kraljevine Holandije u EU. Tema sastanka bile su ocene razvoja u oblasti vladavine prava u Srbiji.\nTokom posete Briselu, predstavnici prEUgovora diskutovali su o novoj evropskoj administraciji i njenim prioritetima sa kolegama iz tink-tenkova sa sedištem u Briselu, poput Instituta za evropsku politiku Fondacije za otvoreno društvo (OSEPI) i Centra za studije evropskih politika (CEPS).\nDelegacija prEUgovora takođe je učestvovala na konferenciji povodom 20 godina Tampere programa koju je organizovao CEPS, gde su teme bile razmena podataka, policija i pravosudna saradnja, Šengen i pitanja migracija.\nOva aktivnost je deo projekta „Nadzor javnih politika: prEUgovor prati reforme u poglavljima 23 i 24“, koji finansira Evropska unija. Organizaciju konferencije podržala je i Ambasada Kraljevine Holandije, u okviru MATRA programa.\nAktivnosti prEUgovora možete pratiti fejsbuku i tviteru.


Dodatno obrazovanje i obuka za 9.880 građana\nPrograme dodatnog obrazovanja i obuke ove godine pohađaće 9.880 nezaposlenih građana u Srbiji, najavio je ministar za rad, zapošljavanje, boračka i socijalna pitanja Zoran Đorđević.\nĐorđević je otvarajući konferenciju "Održivi razvoj 2018" rekao da realizaciju tih programa finansira Nacionalna služba za zapošljavanje i da će još 487 lica biti uključeno u obuke za tržište rada na zahtev poslodavca, a iz sredstava IPA 2013 programskog ciklusa.\n"Na ovaj način, ali i kroz realizaciju svih drugih mera aktivne politike zapošljavanja teži se uspostavljanju stabilnog, održivog i efikasnog trenda rasta zaposlenosti, koji se zasniva na postulatima jednakih mogućnosti i dostojanstvenog rada za sve", rekao je Đorđević.\nKako je navedeno u saopštenju ministarstva, Đorđević je poručio da Vlada Srbije aktivno radi na tome da mladima obezbedi bolje uslove života kako bi "u Srbiji mogli od svog rada da žive pristojno i sebi i svojoj porodici obezbede lepšu i sigurniju budućnost, a ne da odlaze u inostranstvo".\nMinistar je rekao i da resorno ministarstvo pomaže zaposlenim građanima tako što im pruža priliku da se prekvalifikuju za zanimanja koja su potrebna na tržištu rada.\nSektor obnovljivih izvora energije zapošljava više od 10 miliona ljudi\nOvo su najpoželjniji poslodavci u Srbiji\n"Leoni" najveći poslodavac u Srbiji


Srpska liga: Trajal po novu pobedu, Meševo po prve bodove - KruševacGrad\nFudbaleri Trajal uspešno su započeli aktuelnu sezonu Srpske lige Istok. Nakon Meševa uknjižili su bodove i protiv Pčinje i u treće kolo i meč sa ekipom Budućnosti ulaze sa maskimalnim učinkom. Na drugoj strani, Meševo je poraženo u oba prethodna kola, pošto je posle Trajala bodove prepustilo i gostujućem Jedinstvu iz Paraćina u prošlom kolu\nU trećem kolu Meševo će do prvih bodova pokušati da dođe u Trgovištu, gde ga u subotu od 16.30 dočekuje ekipa Pčinje. Trajal će seriju dobrih rezultata nastojati da nastavi dan kasnije, kada u Popovcu, na stadionu Bregalnice, gostuje ekipi Budućnosti, takođe neporaženoj na startu nove sezone. Zato u redovima gumara vlada umereni optimizam – očekuje se teška utakmica, ali i povoljan reultat.\n– Znamo gde nam najviše preti opasnost, da su disciplinovana i kvalitetna ekipa, ali i mi imamo jasan cilj za koji se dobro spremamo. Mislim da će biti dobra utakmica i nadamo se najboljem. Utakmica po utakmica, sledeća je protiv Dubičice iz Leskovca, sve u skladu sa našim poznatim ambicijama – kaže pomoćni trener Trajala Bojan Marjanović.\nFudbaler Trajala Nikola Milošević očekuje u nedelju nadigravanje sa jakim protivnikom:\n– Gostujemo jednoj pravoj domaćinskoj ekipi koja je otvorila odlično prvenstvo, kao i mi sa dve pobede, ali to treba samo da nas dodatno motiviše da odigramo možda i našu najbolju utakmicu od početka sezone i da se vratimo iz Popovca sa pozitivnim rezultatom.\nEkipa Budućnosti je sa 6 bodova prvoplasirana na tabeli Srpske lige Istok, dok je Trajal na trećem mestu, sa istim brojem bodova, ali lošijom gol razlikom.\nUtakmica u Popovcu igra se u nedelju od 16.30 sati.\n11.10.2021 0 97\n09.10.2021 0 139\n06.10.2021 0 295\nTri gola za tri boda “gumara”\n01.10.2021 0 93\n29.09.2021 0 156\n23. oktobra 2021., 16:24


BTC $36.475 -3,22%\nSOL $90 -6,28%\nXRP $0,61 -3,22%\nPredsednik Venecuele Nikolas Maduro izdao je naređenje centralnoj banci da prihvati nacionalnu kriptovalutu petro (PTR) u svim svojim ograncima, objavilo je Ministarstvo finansija zemlje 4 jula.\nPrema tvitu, Maduro je izdao "ekspresnu naredbu za omogućavanje trgovanja u svim ograncima Banke Venecuele". Objava je došla tokom događaja koji je obeležio desetu godišnjicu nacionalizacije ove banke.\nMaduro je 19. juna objavio da je 924 miliona bolivara (preko 92,5 miliona dolara) dodeljeno digitalnoj banci omladine i studenata kako bi otvorili milion naloga za petro novčanik za mlade u zemlji. Hoze Angel Alvarez, predsednik Nacionalne kripto asocijacije u zemlji, prokomentarisao je za CNN:\n"To je smela i korektna odluka da se krene ka hibridnoj ekonomiji gde se fiducijarna valuta zemlje takmiči licem u lice sa kriptovalutom."\nKako je u januaru objavio Cointelegraph, Venecuela je imala problem sa sankcijama SAD-a, uključujući i one koje se odnose na transakcije u nacionalnoj digitalnoj valuti, petro. U martu je predsednik Tramp zabranio američkim građanima da kupuju petro.\nU maju su se pojavile vesti da Venecuela razmatra sklapanje međusobnih trgovinskih poravnanja s Rusijom koristeći rublju.


Plivanje: Odlični rezultati bečejske škole na Zimskom prvenstvu Srbije - Portal Moj Bečej - Bečejske opštine iz ugla građana!\nPlivanje: Odlični rezultati bečejske škole na Zimskom prvenstvu Srbije\nNataša Kekić rekordima i medaljama zaokružila uspešnu godinu\nNa Zimskom prvenstvu Srbije u plivanju održanom proteklog vikenda u Zrenjaninu, takmičari iz bečejsko škole plivanja ostvarili su rezultate vredne pažnje.\nNa ovom masovnom sportskom događaju, budući da je učestvovalo 376 plivača iz 48 klubova, Nataša Kekić uspela je da osvoji srebrnu i bronzanu medalju u apsolutnoj konkurenciji, kao i dva državna rekorda. Takmičarka iz bečejskog klupa je nastupila u ukupno šest disciplina, a rekorde je zabeležila u konkurenciji do 13 godina u disciplini 200 metara leđno i 1.500 metara kraul. U apsolutnoj kategoriji osvojila je drugo mesto na 800 metara kraul i treće mesto na 200 metara leđno.\nOvim je Kekićeva na najbolji način zaokružila veoma uspešnu sezonu.\nDobre nastupe imali su i plivači iz Bečeja koji sada nastupaju za druge klubove u Srbiji.\nJelena Ječanski koja nastupa za PK Vojvodina osvojila je prvo mesto u disciplinama 50 metara i 200 metara leđno u apsolutnoj kategoriji i drugo mesto na 100 metara leđno.\nČaba Silađi, član PK Vojvodina, bio je ubedljivo prvi u disciplinama 50m i 100m prsno.\nAron Šinković koji nastupa za PK Senta bio je drugi na 100 metara mešovito u apsolutnoj kategoriji, takođe i Tamaš Farkaš, član PK Maraton iz Bačke Topole je bio treći na 1.500 metara kraul.\nNikola Ratkov koji pliva za PK Radnički iz Kragujevca imao je odličan nastup i bio je prvi na 1.500 metara kraul i drugi na 400 metara kraul.


U DEBATU oko uvođenja obavezne vakcinacije za stanovništvo Austrije sada se uključila i Lekarska komora koja za svoje članove traži rigoroznu meru.\nLekarska komora Austrije traži od austrijske vlade da kovid 19 vakcinu zakonski ustanovi kao "obavezni preduslov" za rad lekara.\nPredsednik Lekarske komore Tomas Sekeres dalje smatra da ateste o izuzimanju od obavezne vakcinacije izdaju samo lekari u državnoj službi.\n- Bilo bi za nas prihvatljivo da ateste izdaju kontrolni lekari u službi Zdravstvenog osiguranja - dodao je on, ukazujući da širenje straha i dezinformacija trenutno ne dozvoljava normalno izdavanje atesta.\nPotpredsednik Lekarske komore nadležan za lekare koji imaju svoje ordinacije Johanes Štajnhart ističe da su lekari u aktuelnoj situaciji izloženi snažnom pritisku, i dodaje da je agresivnost podstaknuta od strane pojedinih političkih grupacija.\nŠto se tiče lekara koji odbijaju vakcinaciju, to je, prema njima, isto kao da su odlučili da se izbrišu sa spiska lekara.\nAustrija vakcinacija korona virus Austrija vesti Austrija korona


f Gradska deponija nastavlja sa radom - Arhus Centar Subotica\nGradska deponija nastavlja sa radom\nIako je bilo predviđeno da ove godine prestane sa radom, sadašnja Gradska deponija u Subotici nastaviće sa radom, po sadašnjim planovima, najkasnije do kraja 2017. godine.\nKako je Tanjugu rečeno u Javnom komunalnom preduzeću "Čistoća i zelenilo", projektom "Fazna sanacija zatvaranje i rekultivacija gradske deponije u Subotici", koji je izradila beogradska "Vodotehnika" 2003. godine, predviđen je prestanak odlaganja smeća na sadašnjoj lokaciji ove godine, ali se to neće desiti sve dok ne bude puštena u rad nova, sanitarna, regionalna deponija.\n"Mesta na deponiji ima i mora da ga ima, jer drugog rešenja – nema. Trudimo se, koliko možemo, da upravljamo sa tom deponijom, da je dovodimo u pristojno stanje. Po projektu iz 2003. godine ona je trebala da bude zatvorena ove godine, ali drugog rešenja nemamo nego da se smeće i dalje tu odlaže" – rekao je Nikola Jovičić, istraživač komunalnih delatnosti ovom preduzeću.\nSekretarka sekretarijata za zaštitu životne sredine u Gradskoj upravi Suzana Dulić izjavila je Tanjugu da će se do završetka Regionalne deponije meriti parametri uticaja deponije na životnu sredinu, a biće usaglašeni i planski dokumenti, u smislu toga da će na lokaciji sadašnje deponije postojati transfer-stanica za buduću regionalnu deponiju.\n"Na lokaciji sadašnje deponije u skorijoj budućnosti biće izgrađena transfer-stanica. Takođe, biće dograđen postojeći objekat za selekciju i reciklažu otpada, a planira se i izgradnja sabirnog centra za posebne tokove otpada" – rekla je Dulićeva Tanjugu.\nGodišnje se na deponiju lageruje oko 50.000 tona otpada, a u proseku svaki Subotičanin dnevno "napravi" oko jednog kilograma smeća. Deponija zauzima oko 33 hektara i ima visinu od preko stotinu metara.\nZa 35 godina korišćenja, Aleksandrovačka bara, odnosno lokacija na kojoj se nalazi deponija, od najniže tačke sa najnižom nadmorskom visinom, postala je "najveće brdo" u Subotici.\nPo poslednjim informacijama, izbor izvođača radova za izgradnju Regionalne deponije mora biti završen do kraja naredne godine, nakon čega sledi rok od tri godine za izgradnju kompletnog sistema za upravljanje otpadom.


Talibani su preuzeli kontrolu nad aerodromom u Kabulu\nBijela kuća je saopštila da odnosi SAD sa talibanima ulaze u novu, neizvjesnu fazu, dok se i dalje pokušava evakuacija preostalih stotinu Amerikanaca iz Afganistana.\nU međuvremenu, talibani saopštavaju da će buduća vlada jačati odnose sa Kinom i drugim zemljama.\nPortparolka Bijele kuće Džen Psaki kazala je da SAD više ne kontrolišu vazdušni prostor iznad Afganistana. U Ameriku je stigla 31.107 osoba, dok je iz Kabula evakuisano ukupno više od 120.000.\nPortparol talibana Suhail Šahin je na Tviteru napisao je da su najviši zvaničnici talibana razgovarali sa zamjenikom kineskog ministra spoljnih poslova, koji je prenio da će ambasada u Kabulu ostati otvorena i da će ojačati odnose dvije zemlje. Agencija AFP nije dobila potvrdu iz Pekinga da se susret zaista i desio.\nTalibani su na Tviteru takođe objavili da su se sastali sa britanskim i njemačkim zvaničnicima. Katar i Turska takođe rade sa novim vlastima u Afganistan na otvaranju aerodroma u Kabulu.\nSAD, prema riječima Psaki, posmatraju situaciju i čekaju da stupe u kontakt sa novom vladom u Afganistanu. Naglasila je da SAD i dalje imaju uticaj na talibane preko globalnog tržišta i finansijske pomoći.\n"Niko u ovoj federalnoj vladi, ni predsjednik, ni sekretar za odbranu, ni obavještajci, ne kažu da su talibani dobri momci. Ne mislimo to. Zato i ne žurimo sa priznavanjem nove vlade, već gledamo šta će biti".\nPortparol State Departmenta Ned Prajs kaže da će i diplomate oprezno pristupiti novoj vladi.\n"Trenutno analiziramo pomoć koju smo davali afganistanskoj vladi. Nova vlada još nije formirana, čekamo prvo to, a o pomoći ćemo odlučivati kada vidimo šta će raditi".\nPrajs je dodao da će za SAD prioritet biti "bezbjedan izlazak iz zemlje, poštovanje prava Afgansitanaca - uključujući žene i manjine", a pratiće da li nova vlada ispunjava obaveze preuzete u borbi protiv terorizma, da li poštuje međunarodne norme.\nTalibani imaju problem i unutar Afganistana zbog pokreta otpora kojim rukovodi sin komandanta mudžahedina, Ahmad Šah Masud.\nOn je živio u Britaniji i vratio se u Afganistan, a u kolumni za Washington Post piše da će se "boriti za društvo u kojem djevojčice mogu da postanu doktorke, mediji su slobodni, mladi ljudi mogu da slušaju muziku i idu na utakmice na stadione koje su talibani koristili kao arene za javna pogubljenja".\nPortparol Pentagona Džon Kirbi kaže da će se SAD i dalje boriti protiv terorizma u tom regionu, iako je vojna misija završena.\n"Nastavićemo sa udarima na teroriste širom svijeta, kako bismo odbranili svoje interese i domovinu", ističe Kribi.\nSAD: Bijela kuća ne žuri savezništvu sa Talibanima


ŠTA JE SAD OVO: Dodik zvao lidere opozicije u RS-u na RUČAK KOD VUČIĆA | Slobodna Bosna\nŠTA JE SAD OVO: Dodik zvao lidere opozicije u RS-u na RUČAK KOD VUČIĆA\nOčito je Dodik preuzeo ulogu "visokog predstavnika" u Republici Srpskoj koji pokušava da lidere opozicije što čvršće veže za sebe pa bi ih sada vodio i kod Vučića iako ih predsjednik Srbije nije zvao?!\nPredsjednik Srbije Aleksandar Vučić sinoć je najavio da će 4. avgusta razgovarati sa rukovodstvom Republike Srpske, koje će boraviti u Beogradu, povodom obilježavanja godišnjice "Oluje", prenosi BN televizija.\nUmjesto Vučićevog kabineta, kako BN saznaje, lidere opozicije je danas telefonom pozivao Dodik u vezi radnog ručka u Beogradu sa predsjednikom Srbije.\nDa su stvari izmakle kontroli, najbolji dokaz za to je da sada dojučerađnjim "izdajnicima i stranim plaćenicima" nudi ulazak u vladu Srpske, a sve pod izgovorom, kako bi se zajedno oduprijeli nametanju odluka na štetu Republike Srpske.\nĐILAS PORUČUJE MERKEL: "Neka povede Vučića, uz njenu podršku je došao na vlast..."\nNIJE ALEKSANDAR CICIJA: Osim supruge, i Zukorlićev šurjak je "lijepo zbrinut" od Vučićevog režima (FOTO)


TOB: Nagrada za najorganizovaniji štand na sajmu EMITT 2019 - Novosti - Turistički svet\nTOB: Nagrada za najorganizovaniji štand na sajmu EMITT 2019\nTuristička organizacija Beograda je dobitnik nagrade za najorganizovaniji štand na Međunarodnom sajmu turizma EMITT 2019, trećem najvećem sajmu turizma u svetu.\nPod okriljem TOB-a, na zajedničkom štandu je svoju ponudu predstavilo ukupno 22 izlagača, što je do sada rekordan broj koji govori o značaju učešća na ovom sajmu za našu turističku privredu i turizam Beograda i Srbije uopšteno.\nUz veoma veliku posećenost i broj realizovanih sastanaka na našem štandu, tokom vikenda je organizovana i nagradna igra pod nazivom „Pet dana Srbija“, u saradnji sa avio kompanijom Turkish Airlines, TO Srbije, Beograda i Novog Pazara, i agencijama PCSTUR i 20-44. Dobitnici su osvojili povratne avio karte i petodnevni boravak u Srbiji, odnosno Beogradu i Novom Pazaru, sa obezbeđenom logistikom.\nOvo je druga godina za redom da je Turistička organizacija Beograda nagrađena za nastup i učešće na sajmu EMITT. Prošle godine Turističkoj organizacijiji Beograda je uručeno priznanje za najposlovniji štand na sajmu EMITT 2018.


O nama - Zhongshan Amor Electrical Appliance Co., Ltd.\nOsnovan 2016. godine, Amor je profesionalni OEM / ODM proizvođač i savjetnik za proizvode s inovacijama, koji će vam pomoći da postignete svoj cilj i ponudit će ljudima s modernim životom novu tehnologiju.\nU kratkom vremenskom periodu da preraste u godišnji proboj u prodaji od 10 miliona USD, postavite razvoj, proizvodnju, prodaju i servis u jednom od profesionalnih proizvodnih preduzeća za električni marketing. Tvrtka se prostire na površini od oko 10000 kvadratnih metara, izgradila je standardizirani pogon, završila proizvodnju od 5000 jedinica, proizvode od nabave sirovina ili procesa proizvodnje proizvoda i ispitivanja u skladu s nacionalnim i implementacija međunarodnog sistema certifikacije kvaliteta; sada se naši proizvodi izvoze u Aziju, Afriku, Evropu i Sjedinjene Države te na kontinente zemalja i regija,\nZhongshan Amor Electrical Appliance Co., Ltd. je sklopio sporazum o spajanju sa Foshan Shunde North Conductor Industry Co., Ltd .. Godišnja prodaja od 20 miliona USD. Spajanje se događa 1. januara 2019. nakon radnog vremena. lokacije otvorene kao Foshan Shunde North Conductor Industry Co., Ltd. Shunde Podružnice: - Kineski šund 2. kružni put 8, zgrada Wisdom 6. sprat.\nIzjava Amorove vizije omogućava nam da isporučimo "jedinstvena" rješenja koja vode uspjeh i rast naših kupaca - stvarajući profitabilne nove mogućnosti prodaje za nas i naše partnere. Naše kupce i partnere odvest ćemo dalje od pojedinačnih proizvoda i njihovih mogućnosti. Inspirirat ćemo nove ideje iz tehnologije:\nAmor transformiše način na koji se organizacije bave informacijama putem povezanih tehnologija. Nudeći sveobuhvatan portfolio nagrađivanih rješenja za upravljanje dokumentima i prikazivanjem, Amor pomaže preduzećima da kreiraju, upravljaju, vizualiziraju i dijele informacije, što omogućava istraživanje ideja i suradnju na nove načine. Od nove inovacije do rešenja za upravljanje dokumentima, Amor širi spektar kancelarijskih tehnologija, usluga i podrške dizajnirani su da informacije učine kontekstualnijim, fluidnijim, primenljivijim i na kraju pristupačnijim, nadahnjujućim idejama iz tehnologije.


Miloš Jovanović: "Ako se ne ispune realni zahtevi, opravdano je zaoštriti proteste" - Nedeljnik\nMiloš Jovanović: "Ako se ne ispune realni zahtevi, opravdano je zaoštriti proteste"\n"Dok se radi o građanskim protestima, svi naši članovi su apsolutno slobodni da odlučuju da li će na njima učestvovati", rekao je Jovanović\nPredsednik Demokratske stranke Srbije (DSS) Miloš Jovanović rekao je da ta stranka nije u Savezu za Srbiju zato što je danas više nego ikad ranije potrebno znati šta se radi, kako se radi i to raditi neostrašćeno i hladne glave, kao i da su maksimalistički zahtevi kontraproduktivni, preneo je N1.\n"Nebrojano puta smo govorili da zahtevi protesta moraju biti jasno definisani i da se moraju ticati medijskih sloboda odnosno izbornih rezultata. Takvi zahtevi nas sve okupljaju, takvi zahtevi su čisti kao suza i samim tim realno ostvarivi i na njima se, ako se, naravno, ne ispune, protest može i opravdano zaoštiti", rekao je Jovanović za Politiku.\nPrema njegovim rečima, "nažalost, maksimalistički zahtevi koji su se u poslednjem vreme nepromišljeno izneli biće samo kontraproduktivni".\nJovanović je potvrdno odgovorio na pitanje da li podržava ideju opozicije o građanskoj neposlušnosti poput jednosatnog blokiranja Kolarčeve ulice džakovima ili raznih vidova otpora izgradnji žičare od Kalemegdana do Ušća.\nOn je rekao da DSS građanske proteste apsolutno podržava i u potpunosti razume nezadovoljstvo ljudi situacijom u zemlji "jer to nezadovoljstvo delimo".\n"Dok se radi o građanskim protestima, svi naši članovi su apsolutno slobodni da odlučuju da li će na njima učestvovati", rekao je Jovanović.


Mrkonjić je ovu izjavu dao u kancelariji Miloševićeve sekretarice Mire Dragojević koja je, nakon odlaska u penzijju radila u administraciji stranke, a u slobodno vreme sređivala dokumentaciju iz Haga. Upravo u toj kancelariji bila je ogromna Miloševićeva slika i bedž ruže.\nPoznat je i po izjavi da je Sloboan Milošević „heroj nad herojima“.\n- Istorija će pokazati da je Milošević bio heroj, a meni ne pada na pamet da se ograđujem od ovog stava – rekao je Milutin Mrkonjić 2009. godine dok je bio ministar za infrastrukturu. On je tada dodao i da je Milošević pokazao kako se brani čast svoje zemlje i svog naroda.\nDok je Milošević bio u Hagu, Mrkonjić je javno negodovao zbog tretmana koji bivši predsednik ima u pritvorskoj jedinici.\n- Odnos takozvanog međunarodnog krivičnog Tribunala u Hagu prema Slobodanu Miloševiću i drugim srpskim rodoljubima se ogleda u drastičnom kršenju njihovih sloboda i prava propisanih međunarodnim konvencijama i drugim međunarodnim aktima po brojnim osnovama, pa čak i kroz kršenje sopstvenih pravila Tribunala što je nezabeleženo u istoriji međunarodnog pravosuđa.\nPrema njegovim rečima, niko nije pokušao da spreči tiho ubistvo bivšeg predsednika Republike Srbije i Savezne republike Jugoslavije.\nInače, Mrkonjić se godinama zalagao i da se porodica predsednika Miloševića vrati u Srbiju.\nBivša supruga Milutina Mrke Mrkonjića je Dragana Daša Mrkonjić, koja je godinama radila kao advokat, a kasnije i kao sudija. NJih dvoje su bili u braku više od 30 godina.\nOd 2012. godine je bio u srećnoj vezi sa poznatom pevačicom Anom Bekutom.\nSlobodan Milošević Milutin Mrkonjić preminuo Milutin Mrkonjić


Podrška inicijativi da se sačuva sećanje na ugledne građane – Veliki Park\nPodrška inicijativi da se sačuva sećanje na ugledne građane\nOvih dana pažnju javnosti privlači inicijativa da se ulicama u Kragujevcu dodele imena građana koji su svojim radom obeležili privredni, društveni, naučni ili kulturni život grada, a preminuli su od posledica Covida-19. Reč je o velikom broju Kragujevčana koji su tokom profesionalne karijere značajno afirmisali grad, kako na nacionalnom tako i na međunarodnom planu.\nTo je jedan od načina da se grad oduži sugrađanima koji su svoj život posvetili Kragujevcu, rekao je Miroslav Petrašinović predsednik Skupštine grada koji je izrazio uverenje da će stav odbornika Skupštine grada, Gradskog veća i nadležnih odbora po tom pitanju biti jedinstven i pozitivan.\nPostoji više koraka do finalnog akta o dodeli naziva ulica, podsetio je Petrašinović govoreći o proceduri. Inicijativu može da pokrene svako punoletno fizičko lice sa teritorije grada Kragujevca ili privredni subjekat. Inicijativa se dostavlja nadležnom skupštinskom odboru. Ona mora da sadrži odgovarajuće elemente: za koju ulicu se predlaže naziv, ko je ličnost po kojoj ta ulica treba da dobije ime, zatim sve što je bitno iz njene biografije, zašto je ta ličnost zaslužna i druge obavezne elemente koji su propisani našom odlukom o određivanju i promeni naziva ulica, trgova i gradskih četvrti i drugih delova naseljenih mesta na teritoriji grada. Nakon toga, odbor ispituje inicijativu, traži mišljenje odgovarajuće mesne zajednice na čijoj se teritoriji nalazi ta ulica, pribavlja podatke od nadležnih gradskih uprava o toj ulici, da li je do sada nosila neki naziv ili ne i tek onda donosi zaključak o prihvatanju inicijative. O inicijativi odlučuje Gradsko veće koje potom upućuje predlog Ministarstvu za državnu upravu i lokalnu samoupravu. Po dobijanju saglasnosti od strane resornog ministarstva, predlog se upućuje u skupštinsku proceduru. Konačnu odluku donose odbornici Skupštine grada.\nTo je lepa ideja i čin odavanja počasti, ocenio je Petrašinović i izrazio nadu da će te inicijative uskoro stići u Skupštinu grada, kao što je, recimo i predlog Zavoda za hitnu medicinsku pomoć i Grudnog odeljenja da novoizgrađena ulica u tom delu grada ponese ime pulmologa dr Bore Evtova.


Audi 2.5 TFSI motor ponovo je najbolji u klasi – Automania.hr\nAudijev 2.5 TFSI motor osvojio je nagradu ”Međunarodni motor godine”. Ovo je sedma uzastopna godina u kojoj je Audi osvojio ovu hvaljenu nagradu u kategoriji obujma od 2 i 2,5 litre. Ovaj pet cilindrični motor ima jednu od najdužih tradicija unutar kompanije i stalno ga razvijamo,” kaže Dr. Stefan Knirsch, član Upravnog odbora kompanije AUDI AG zadužen za tehnički razvoj. “U modelu Audi RS Q3 performance, ovaj 2.5 TFSI motor pokazuje impresivne performanse sa svojom izvanrednom snagom, unaprijeđenim radom pri visokim okretajima i karakterističnim zvukom. Kako bi se opremili za budućnost, opremit ćemo novi Audi TT RS novo razvijenim pet cilindričnim motorom napravljenim od aluminija.”\nPreviousPrevious post:Angry Birds u servisima Citroën!NextNext post:AKCIJA: Novi Fiat Tipo, 1.4 95 KS POP sa klimom za 99.900 kuna


RTRS : BiH i dalje bez budžeta za ovu godinu\nPredstavnički dom PS BiH danas nije usvojio Prijedlog budžeta i međunarodnih obaveza BiH za 2020. Prijedlog nije dobio entitetsku većinu pa će ići na usaglašavanje u Kolegijum ovog doma.\nPodršku budžetu uskratili su poslanici SNSD-a, Srpskog kluba i HDZ-a BiH što je kako kažu njihova reakcija na opstrukcije SDA u vezi ranije dogovorenih imenovanja. Iz SDA, i drugih partija iz Sarajeva ali i iz opozocionih iz Republike Srpske poručuju da stranke koje su protiv usvajanja budžeta u stvari ne žele izlazak na lokalne izbore.\nNeusvajanje bh budžeta za 2020., samo je još jedna potvrda da politički dogovori u BiH nisu "dugog vijeka". Nakon što je SDA praktično odustala od imenovanja, usaglašenih na sastanku Dodik, Izetbegović, Čović prije dva dana u Istočnom Sarajevu, poslanici SNSD-e, Srpski klub i HDZ-e BiH, odgovorili su glasanjem protiv budžeta.\n- SNSD je bio protiv jer nisu ispoštovani dogovori i oko budžeta i oko drugih stvari. I zbog toga je na žalost danas rezultat ovakav koji mnoge stvari dovodu u pitanje ukoliko naredne sedmice to ne riješimo - istakao je Nebojša Radmanović, predsjedavajući Predstavničkog doma PS BiH.\nI zaista, sve je pod znakom pitanja. I realizacija dogovorenih imenovanja u bh agencijama,usvajanje budžeta i održavanje lokalnih izbora. SDA odgovornost prebacuje na SNSD i HDZ, optužuje ih da odbijanjem budžeta zapravo ne žele lokalne izbore.\n- Ono čega smo se pribojaviali u SDA, da će SNSD i HDZ preko neusvajanja budžeta i dalje osporavati zakonitost izbora CIK i upitno je da li žele učestvovati na lokalnim izborima koje bi proveo CIK - rekao je Adil Osmanović, šef Kluba poslanika SDA u Predstavničkom domu PS BiH.\nNiko iz HDZ-a BiH nije bio voljan da izađe pred novinare, a ćutali su i tokom rasprave o budžetu. Jedino je Radmanović ponovio da je SNSD bio protiv jer nisu ispoštovani raniji dogovori kako o budžetu tako i oko drugih stvari.\n- Molim vas, da sam htio da govorim o detaljima koje vas zanimaju ja bih govorio 45 minuta ali sam jasno rekao šta se desilo i mislim da je to dovoljno - naveo je Nebojša Radmanović, predsjedavajući Predstavničkog doma PS BiH (SNSD).\nIako iznuđen potez kojim SNSD poručuje SDA da ne može da radi šta i kako hoće, politički je aspurd da poslanici vladajućih stranaka odbiju prijedlog budžeta, a opozicioni ga podrže. SDS i PDP glasali su za budžet.\n- Ova zemlja treba da ima budžet, nije sjajan, imamo puno primjedbi, dali smo svoj glas. Ja sam dao svoj glas, duboko nezadovoljan ovim budžetom ali sve treba usmjeriti ka trojci koja ne može ni o čemu da se dogovori - smatra Mirko Šarović, šef Kluba poslanika SDS-a i PDP-a u Predstavničkom domu PS BiH.\nAko budu prevaziđeni problemi oko imenovanja, naredne sedmice biće zakazana sjednica Predstavničkog doma. Ako bi budžet bio usvojen, razmatraće se na sjednici Doma naroda 21. jula. Tek ako ga usvoje oba Doma, biće obezbijeđeno 4,2 miliona maraka za lokalne izbore, pitanje je hoće li biti kasno.\nRTV BN : „Elektroprivreda Srpske“ zaradila deset puta manje od banjalučkih restorana\nCijela „Elektroprivreda Republike Srpske“ (ERS), uključujući Matično i deset zavisnih preduzeća, „teška“ je 3,5 milijardi maraka, a u prošloj godini je imala neto dobit od svega 455 hiljada maraka, otkrivaju finansijski izvještaji tog Mješovitog holdinga.\nDobit cijele “Elektroprivrede” manja je deset puta od nekoliko banjalučkih restorana, a duplo više je zaradio samo Dalibor Šajić, vlasnik poznatog lanca restorana „Mala stanica“.\nNakon što je, protivno Statutu, Matično preduzeće ERS prethodnih godina krilo, sada je konačno objavilo finansijske izvještaje o svom poslovanju u 2019. godini, kao i za cjelokupan Mješoviti holding.\nObaveze premašile 570 miliona KM\nKonsolidovani finansijski izvještaj Mješovitog holdinga ERS, koji obuhvata sva preduzeća, pokazuje da njihov kapital iznosi 3,5 milijardi KM, a obaveze 574 miliona KM, što je za 72 miliona više nego na kraju 2018. godine.\nNeraspoređena dobit je dostigla 319,8 miliona i povećana je za 31,8 miliona KM.\nHolding je 2019. godinu završio u poslovnom gubitku od 13,1 milion, te uz povećane finansijske rashode, dostigao gubitak redovne aktivnosti od 21,9 miliona KM.\nMeđutim, zahvaljujući „ostalim prihodima“ holding je pokrio gubitak redovne aktivnosti i na kraju 2019. godine imao neto dobit od svega 455.368 KM. To je drastičan pad u odnosu na dobit iz 2018. godine od 18,6 miliona KM.\nMatično preduzeće: Enorman rast „ostalih prihoda“\nOno što je poznato i objavljeno je da je neto dobit Matičnog preduzeća u 2019. godini bila 33 miliona KM. Izvještaj pokazuje da je godinu ranije, odnosno u 2018. godini dobit bila svega 1,8 miliona KM.\nIako su se u ERS hvalili velikom dobiti, nikada nisu objasnili kako je ona ostvarena, a izvještaj pokazuje da je to zahvaljujući „ostalim prihodima“ koji su porasli sa 91.629 KM u 2018. godini na čak 31,7 miliona KM u 2019.\nNajveći dio (29,7 miliona KM) odnosi se na dobitke po osnovu prodaje nematerijalnih sredstava, nekretnina, postrojenja i opreme.\nPoslovna dobit Matičnog preduzeća iznosila je 2,1 milion u 2019. godini i malo je veća nego godinu ranije kada je iznosila 1,5 miliona KM.\nFinansijski prihodi porasli su sa jedan na 5,4 miliona, pa je tako dobit redovne aktivnosti dostigla 6,9 miliona u 2019. godini (u 2018. godini je bila 1,8 miliona).\nKada se sve sabere, dobit prije oporezivanja iznosi 36,1 milion, a nakon oporezivanja (neto dobit) je na kraju 2019. godine bila 33 miliona KM.\nNeraspoređen dobitak koji Matično preduzeće knjiži na kraju 2019. godine iznosi 49,5 miliona i veći je za 31,1 milion nego na kraju 2018.\nObaveze su im povećane sa 258 na 270,9 miliona KM.\nPlate u Matičnom preduzeću povećane za više od milion\nOno što je zanimljivo po pitanju rashoda Matičnog preduzeća je da su troškovi zarada, naknada i ostalih ličnih rashoda porasli sa 8,1 na 9,2 miliona KM.\nZnačajno su rasli i „ostali rashodi“, odnosno gubici po osnovu prodaje i rashodovanja nematerijalnih sredstava, nekretnine, postrojenja i opreme, kao i rashodi po osnovu rashodovanja zaliha materijala i robe i ostali rashodi. U ukupnom isnosu „ostali rasodi“ iznose 2,6 miliona KM, dok su u 2018. godni bili svega 2.671 KM.\nPodsjećamo, portal CAPITAL objavio je kada su manjinski akcionari u maju zatražili objašnjenje kako je moguće da zavisna preduzeća ERS posluju s gubitkom, dok je Matično preduzeće prikazalo dobit od 33 miliona KM.\nAkcionari otvoreno sumnjaju da je dobit Matičnog preduzeća ostvarena zloupotrebom položaja i na štetu zavisnih, akcionarskih preduzeća, zbog čega su zatražili izjašnjenje holdinga i objavu finansijskih izvještaja.\nBez obavještavanja javnosti, izvještaji su stavljeni na zvanični sajt ERS, odnosno bilansi stanja i uspjeha, bez napomena i dodatnih informacija.\nU Udruženju manjinskih akcionara energetskog sektora su za CAPITAL rekli da su tražili objavu finansijskih izvještaja jer i Statut Matičnog preduzeća propisuje da je njegov rad javan.\n„Finansijski izvještaji poslovanja istog su, do sada, skrivani od javnosti. Oglasićemo se nakon što analiziramo podatke“, rekli su u Udruženju manjinskih akcionara.\nIzvor : BN , Capital


MMF: Reforma sistema plata - Ekonomija - Dnevni list Danas\nPočetna » Ekonomija » MMF: Reforma sistema plata\nMinistar državne uprave i lokalne samouprave Branko Ružić razgovarao je danas sa delegacijom Međunarodnog monetarnog fonda (MMF), koju predvodi Džejms Ruf, o reformi sistema plata.\n0Piše: FoNet 31. januara 2019. 13.30\nRužić je rekao da će ove godine biti nastavljen dijalog sa nadležnim ministarstvima, sindikatima i socijalnim partnerima o reformi sistema plata i istakao da je cilj da se ne ugrozi budžet Srbije, a da se unapredi materijalni položaj zaposlenih u javnoj upravi, saopštilo je Ministarstvo.\nKako se navodi, misija MMF bila je zainteresovana za aktivnosti koje će se raditi do početka primene zakona koje uređuju sistem plata od januara 2020. godine. Predstavnici Ministarstva podsetili su na potrebu dodatnih analiza finansijskih efekata novog sistema za pojedinačne sektore – prosveta, zdravstvo, kako bi novi sistem plata zaživeo u previđenom roku, piše u saopštenju.\nBranko Ružić, MMF, plate